Suomalaiset NHL:ssä kaudella 2017–2018 | sivu 18 | Jatkoajan keskustelupalsta\nSivu 18 / 51 < Edellinen 1 ← 16 17 18 19 20 → 51 Seuraava >\nHaapala debytoi Floridan paidassa ensi yönä Torontoa vastaan.\nNäytön paikkaa on tarjolla, kun pääsee suoraan top-6 paikalla näyttämään. Ainakin alustavasti ketjuna Haapala-Trocheck-Bjugstad. Toivottavasti Haapala onnistuu, reilun paikan ainakin vaikuttaa saavan. Ehdottomasti mielenkiintoista nähdä, miten Haapalalla riittää NHL-tahdissa.\nMatthew DeFranks Twitterissä:"Bob Boughner said Henrik Haapala would play with Vincent Trocheck and Nick Bjugstad tonight. #FlaPanthers"\nrinne, 22.11.2017 klo 19.17\n22.11.2017 klo 22.26\nKuinka paljon siellä on nyt ensi yönä suomalaisia kokeilemassa tuon ennätyksen rikkomista? 18 pistettäkö se aiempi ennätys oli? Onko Ristolainen jo pelikuntoinen?\nsinnepäinsä, 22.11.2017 klo 22.26\n22.11.2017 klo 22.50\nOlisko siinä kaikki.\nadolf, 22.11.2017 klo 22.50\nEi kyllä pedata Antti Niemelle helppoa paikkaa kasvojenpesulle, kun ilmeisesti aloittamassa läpimädän Canadiensin maalilla kivikovaa Predatorsia vastaan, vieraissa. Toki tästä pelistä sensaatiosuoritus niin luo vähän uskoa Niemelle itselle ja ehkä muillekin.\nHarmillista on ollut seurata Niemen alkukautta ja erityisesti sitä pilkkaa mitä on saanut osakseen.\nFat Cat, 22.11.2017 klo 22.54\n22.11.2017 klo 22.55\nRinne sekä Antit Niemi ja Raanta tuohon vielä mukaan dailyfaceoffin mukaan. Honka on lähetetty farmiin.\nsinnepäinsä, 22.11.2017 klo 22.55\n22.11.2017 klo 23.34\nLeksa ainakin näyttäisi puuttuvan listasta.\nPakarisesta ei kai(?) vielä ole varmistusta, joten menköön kysymysmerkillä.\nKari Runk, 22.11.2017 klo 23.34\n22.11.2017 klo 23.39\nOn sellaisia matsipareja muutenkin, että maaleja voi tulla paljon ja sitä kautta myös pisteitä. Usko uuteen ennätykseen on vahva.\nKnap, 22.11.2017 klo 23.39\n23.11.2017 klo 00.32\nMoi Antti, kato, bussi. Voi helvetti mihin paikkaan taas pääsee Niemi pelaamaan. Toivotaan kunnianpalautusta, 53 torjuntaa ja Predatorsin 1-0 rankkarivoittoa.\n#71, 23.11.2017 klo 00.32\n23.11.2017 klo 01.11\nOnko Niemi alottanu muissa kuin back to back pelien toisessa matsissa, joka on aina ollut vieraissa? Ei taas ainakaan vastus ole sieltä helpoimmasta päästä\nDragunov, 23.11.2017 klo 01.11\n23.11.2017 klo 01.33\nDonskoi nyt pelaa kunnossa ollessa satavarmasti, vai miksi kysymysmerkki perässä? Anaheimia vastaan joukkueen paras pelaaja kevyesti.\nLargo, 23.11.2017 klo 01.33\n23.11.2017 klo 01.35\nJoo niin pelaa. Kyseessä oli ihan vain ajatuskatkos osaltani.\nadolf, 23.11.2017 klo 01.35\n23.11.2017 klo 08.17\nSyöttöpiste tuohon Floridan ainokaiseen, joten ei se nyt ihan huonosti tilastojen mukaan ainakaan mennyt. Katsoiko joku peliä yöllä, että miltä se suorittaminen näytti siellä kaukalossa?\nSouthernSun76, 23.11.2017 klo 08.17\n23.11.2017 klo 08.23\nHyvin pelasi. Pyrki pitämään ratkaisut simppelinä ja pitikin. Liike oli hyvää ja myös fyysisesti pärjäsi mukana. Kerran hyökkäysalueella kiersi maalin takaa kuin Liigassa konsanaan vain huomatakseen, että tilaa ja aikaa ei ole niin paljon ja tuloksena kiekonmenetys. Sai ylivoimallakin jotain vaihtoja. Hyvä debyytti.\nLargo, 23.11.2017 klo 08.23\n23.11.2017 klo 08.26\nHyvältähän tuo näytti, pysyy vauhdissa mukana ja silleen. Pääsi ylivoimallekin ja heti oivaltava syöttö Ekbladille josta olisi pitänyt tehdä. Itse syöttöpiste tuli helpommasta suorituksesta, kun Henkan päätykiekon kävi Bjugstad painimassa itselleen, ja kääntö maalin takaa pomppi useamman luistimen kautta pömpeliin.\nEl Gordo, 23.11.2017 klo 08.26\n23.11.2017 klo 08.28\nEi paukuteltu ennätyksiä, vaan perus 12 pistettä sieltä tuli nopealla vilkaisulla:\nHockeyForLife, 23.11.2017 klo 08.28\n23.11.2017 klo 09.25\nYön suorittaja ehdottomasti Antti Niemi! Koosteen perusteella vakuuttavaa torjumista Nashvilleä vastaan eikä kahdelle maalille voinut mitään.\nFat Cat, 23.11.2017 klo 09.25\n23.11.2017 klo 10.50\nMolemmat maalit meni kyllä Montrealin puolustuksen piikkiin. Ensimmäiseen jätetään jäätävä maski ettei näe syöttöä ja Forsbergille tyhjä maali. Toiseen sitten Forsberg jätetään aivan vapaaksi maalin eteen laukomaan, ei paljoa sanottavaa Niemellä noihin. Muuten nappas kyllä hyviä koppeja pitkin peliä. Toivottavasti Nemo saa tästä vähän boostia ja peli paranee.\nVislami, 23.11.2017 klo 10.50\n23.11.2017 klo 15.47\nHyvältähän tuo näytti, pysyy vauhdissa mukana ja silleen. Pääsi ylivoimallekin ja heti oivaltava syöttö Ekbladille josta olisi pitänyt tehdä.\nOn kieltämättä ikävää, kun tehopistesaldo jää ikään kuin vajaaksi pelikaverien puutteellisten taitojen vuoksi. Connor McDavidkin olisi kerännyt viime kaudella noin 400 syöttöpistettä ja Mikke Granlund 200, jos heidän joukkuetoverinsa osaisivat laittaa noista paikoista limpun maaliin. Mutta kun ei ne vain osu, vaikka "olis pitänyt".\nSuomalaisillehan tämä ei toki ole mitään uutta. Harvassa ovat ne suomalaispelaajat, joiden tehopistesaldoa eivät huonot pelikaverit ole heidän uransa aikana nakertaneet.\nKirjoittelija, 23.11.2017 klo 15.47\n23.11.2017 klo 16.34\nNo sanos muuta, joku Ehlerskin on tuhnun laukauksensa kanssa ainakin 30 maalisyöttöä ryöstänyt Patelta. Jos viitsin, niin laskeskelen suomalaisille joskus korjatut tehotilastot, jossa huonojen ketjukaverien aiheuttamat vääristymät on oikaistu.\nEl Gordo, 23.11.2017 klo 16.34\n23.11.2017 klo 17.24\nPisti muuten aamulla silmään, että Haula oli valittu viime yönä Anaheimissa pelin ykköstähdeksi tehoilla 0+0. Harvemmin tuollaista käy, kun ottelussa on kuitenkin tehty kuusi maalia, joten hyvin tuntuu Haulankin pelit kulkevan.\nChosenTwo, 23.11.2017 klo 17.24\n23.11.2017 klo 17.53\nMikke Granlund on tehnyt kahdessa peräkkäisessä pelissä kaksi maalia. Nyt on kyllä kasassa vasta viisi kaappia (missasi toki alkukauden), mutta viime yönä Mikke teki maalin aika vakuuttavalla rannelaukauksella. Jos pystyy ampumaan tuollaisia vetoja, voi olla että viime kauden 26 maalin saldo ei jää uran parhaaksi.\nMikael Pelzfuss, 23.11.2017 klo 17.53\n25.11.2017 klo 13.42\nRinteen viime yön nollapeli oli uran 45. joka oikeuttaa yksinäiseen kärkipaikkaan suomalaisten nollapelitilastossa. Huikeaa kyllä miten Peksi on palannut takaisin vaikeita loukkaantumisia edeltäneelle tasolle parin viimeisen vuoden aikana.\njusu-11, 25.11.2017 klo 13.42\n25.11.2017 klo 16.27\nNyt kun on noin neljännes runkosarjasta takana, niin on kyllä hyvin lähtenyt suomalaisittain kausi käyntiin!\nLoistava alkukausi: Aleksander Barkov, Teuvo Teräväinen, Mikko Rantanen, Sebastian Aho, Mikael Granlund, Erik Haula, Markus Nutivaara, Esa Lindell, Joonas Donskoi, Joel Armia, Markus Hännikäinen, Miikka Salomäki\nOmalla tasollaan pelanneet: Mikko Koivu, Patrik Laine, Valtteri Filppula, Olli Määttä, Rasmus Ristolainen, Leo Komarov, Pekka Rinne, Antti Raanta, Kari Lehtonen\nAlkukausi ollut hankala: Artturi Lehkonen, Markus Granlund, Sami Vatanen, Jussi Jokinen, Jesse Puljujärvi, Jori Lehterä, Iiro Pakarinen, Tuukka Rask, Antti Niemi\nEi tarpeeksi näyttöjä analysoitavaksi: Kalle Kossila, Julius Honka, Janne Kuokkanen, Kasperi Kapanen, Henrik Haapala, Joonas Korpisalo, Juuse Saros\nJos tuollaisella listalla itse lähtisin, niin selkeästi enemmän on onnistujia kuin epäonnistujia joukossa. Jo tässä vaiheessa NHL:ssä on vähintään pelin pelannut tällä kaudella 37 suomalaista, joka on vain kaksi vähemmän kuin koko viime kauden aikana. Eli ei tarvitse kuin parin suomalaisen vielä käväistä kokeilemassa änärin puolella, niin menee viime kauden tilasto rikki. Trendi onkin ollut 2010-luvulla mukavasti nouseva ja kohta ollaan jo 2000-luvun huippulukemissa, kun 08-09 änärissä pelasi kauden aikana 43 eri suomalaispelaajaa (joista 11 maalivahteja).\nKetuttaa, 25.11.2017 klo 16.27\n27.11.2017 klo 04.59\nTietääkö kukaan mitään Korpisalon tilanteesta? Mahtaakohan päästä puikkoihin ollenkaan?\nNikke-T, 27.11.2017 klo 04.59\n27.11.2017 klo 13.06\nKulunut kausi on suomalaisten pelaajien osalta lähtenyt erinomaisesti käyntiin tilastojen osalta. Kun katsotaan 2000-luvun tilastoja, niin vain kaudella 08-09 on enemmän pelaajia kerännyt yli 0,5 ppg tähän kauteen verrattuna toistaiseksi. Tuolla kaudella 13 pelaajaa saavutti tuon rajapyykin, kun tällä hetkellä 11 pelaajaa on yli 0,5 ppg -tahdissa. Tällä kaudella yli 0,7ppg tahdissa on nyt seitsemän pelaajaa kun ennätys on viisi pelaajaa kaudella 07-08. Tämä tilasto kertoo sen, että suomalaisten määrä ei ole vain nimellisesti lisääntynyt viime vuosina NHL:ssä vaan ilahduttavan moni auttaa myös joukkuettaan pisteiden valossa. Jos katsotaan aivan terävintä kärkeä, eli yli 0,9ppg -tilastoa suomalaisten osalta, niin vuosina 2005-2007 kolme suomalaista (Selänne, Jokinen,Koivu) pääsi tuohon kiinni ja sen jälkeen on ollut hiljaista tuolla osastolla. Viime vuonna Granlund, Barkov ja Laine jo lähentelivät tuota tilastoa ja tällä hetkellä näen, että kuudella suomalaisella (Teräväinen, Aho, Barkov, Rantanen, Granlund, Laine) on mahdollisuus saavuttaa se tällä kaudella. Myös yli piste/peli on muutamalla pelaajalla mahdollisuus, viimeisin suomalainen on tällä saralla muuan Teemu Selänne, joka -09-10 saalisti 73 pelissä 80 pistettä. Onhan tuosta jo aikaa.\nKopari, 27.11.2017 klo 13.06


pALaNuTtA SiiRaPpiA jA pUmpErNikKeLiÄ: S y n t y m ä p ä i v ä t\nMeillä asuu yksi kymmenen vuotias.\nSellainen, joka vielä haluaa kaupasta leluja, mutta lähinnä keräilymielessä.\nSellainen, jonka mieli tekisi jo kokeilla äidin meikkejä ja ostaa omia.\nSellainen, joka huokailee ihastuksesta kun näkee vaaleanpunaiseksi värjätyt hiukset ja glitterkorvikset.\nSellainen, joka ärsyyntyy suunnattomasti neljä vuotta nuoremman pikkuveljen jutuista, mutta joka saattaa silti illalla kömpiä veljen viereen nukkumaan.\nSellainen, itsenäinen, osaava ja reipas lapsi.\nSellainen, jonka se neljä vuotta nuorempi veli saa pelkäämään suunniltaan illalla korvaan supistuilla kummitustarinoillaan.\nSellainen, joka etsii sitä omaa juttuaan olla.\nSellainen, jolla on intoa ja halua kokeilla uusia harrastuksia,\nmutta jonka into laantuu yhtä nopeasti kuin se alkaa.\nSellainen, joka kapinoi sopimuksia vastaan ja kyseenalaistaa kaikki aikaisemmat säännöt, kinuaa aina sen viisi minuuttia lisää aikaa, kun pitäisi tulla kotiin ja kiukkuaa kun lupaa ei heltiä.\nSellainen, joka kiukun laannuttua käpertyy äidin kainaloon ja kysyy voitaisko huomenna laittaa sen hiukset letille.\nSellainen, jota ujostuttaa olla juhlien keskipisteenä, mutta joka rakastaa olla juhlien keskipisteenä.\nMeillä juhlittiin eilen kaverisynttäreitä kesähuoneessa.\nVarsin ihania on nämä kymppiveet <3\nTiedättehän? Sellaisia, joille kaverit on niin kovin tärkeitä.\nLähettänyt Palanutta siirappia ja pumpernikkeliä klo 14.8.17\nTunnisteet: Herkuttelu, juhlat, kesä, Koti, Rintamamiestalo, viikonloppu\nLaura 14. elokuuta 2017 klo 19.26\nTiedän. <3 Onnea täältä meiltä, ihana tyttö!\nPalanutta siirappia ja pumpernikkeliä 15. elokuuta 2017 klo 9.58\nKiitos Laura :) <3\nSarin kotona 14. elokuuta 2017 klo 23.02\nPalanutta siirappia ja pumpernikkeliä 15. elokuuta 2017 klo 9.59\nKiitos Sari! :) <3\nNanni 15. elokuuta 2017 klo 6.13\nIhan kuin meidän tyttärestä puhuisit joka täyttää kk,den päästä 10.\nLeluja keräillään ja osaa myydään pois. Ekat meikit osti keväällä Ruotsinlaivalta jne... ja nyt halusi ison tytön huoneen.\nMutta onpas sulla ollut ihanat tarjoulut siellä, taidan apinoida puolet kuukauden päästä (vähintäänkin puolet).\nPalanutta siirappia ja pumpernikkeliä 15. elokuuta 2017 klo 10.03\nKiitos <3 Onpa hauska kuulla että siellä eletään samaa aikaa! Minä olen myöntynyt kevyesti värjääviin huulikiiltoihin (Baby lips) ja kynsilakkoihin, mutta muut "meikit" saa vielä hetken odottaa :) Nyt se kinuaa sitä hiuksista pesuissa lähtevää väriä. Ehkä siihen voisi suostua :)\nMä en voi ymmärtää miten joku ei halua kermakakkua :D Mutta koska ne oli tytön juhlat niin se sai päättää myös tarjoiluista ja tällä kertaa kakun tilalla oli Arnoldsin donitsit. Täytyy sanoa, että oli nappivalinta, sillä kauppansa teki, toisin kuin aikaisemmin synttärikakut! :P\nNanni 15. elokuuta 2017 klo 21.06\nArvaa vain millainen käden vääntö me laivalla kävimme kun neiti polki jalkaa ja halusi tuhlata reissurahansa meikkipalettiin joka maksoi säälittävät 30euroa. Totesin lapselle etten raski edes itse ostaa tuon hintaista meikkipalettia :)\nTuon tuostakin se nyt kinuaa että saako laittaa ripsiväriä, no saa siis laittaa mutta ani harvoin ja olen sanonut että laitappa kouluun niin nakkaan sen heti roskiin.\nEhkä mie olen vain niin huono tekemään kermakakkuja (huolimattakin entisestä ammatistani/kondiittori) tai sit mulla on aina vain liikaa tarjontaa ja kakku on se joka viimeisenä houkuttaa ketään.\nPalanutta siirappia ja pumpernikkeliä 15. elokuuta 2017 klo 21.40\nUuuh, mä uskon tuon kinuamisen ja vääntämisen määrän! Laivan meikkiosasto saa meikäläisenkin pään pyörälle saati 10-vuotiaan jolle kaikki on uutta ja saavuttamatonta! :D Minä olen antanut laittaa koulun diskoon luomiväriä ja ripsaria, mutta kouluun saa luvan riittää ihan huulikiilto :P Natsiäiti. Itse aloin meikkaamaan (ripsari ja puuteri) kasiluokalla ja se oli mielestäni ihan sopiva ikä.\nMaikku / Mansikoitajavaahtokarkkeja 15. elokuuta 2017 klo 9.19\nOnnea :) Ihania tarjoiluja!\nKiitos paljon Maiccu! :) <3\nIida Emilia 15. elokuuta 2017 klo 10.47\nVoih! Paljon onnea 10-vuotiaalle! Ihan tippa tuli linssiin, kun niin kauniisti kirjoitit, ja kuinka samalta tuo kuulostikaan meidän kuopuksen kohdalla, joka parin viikon päästä täyttää 11.\nSupersuloiset juhlat ja tarjoilut! <3 Onnittelut sankarille!\nPalanutta siirappia ja pumpernikkeliä 15. elokuuta 2017 klo 21.43\nKiitos! <3 Tämä on aika ihana ikä, kun lapsi on vielä ihan lapsi, vaikka kuvittelee olevansa jo iso <3 Teini-ikää odotellessa ;)\nPaljon onnea sinnekin, teilläkin siis pian juhlitaan! :) <3\nSatu 15. elokuuta 2017 klo 11.33\nOnnea Prinsessalle! Hienosti kuvailit tyttöä, niin pieni, mutta välillä omasta mielestä jo melkein aikuinen <3\nMinusta on ihana kun lapset kasvaa ( olenkin outo;))\nMukavaa arkea juhlien jälkeen!\nPalanutta siirappia ja pumpernikkeliä 15. elokuuta 2017 klo 21.48\nKiitos! <3 Sellaisia nämä kymppiveet on, isojapieniä ihmisiä, ajoittain pää pilvissä ja hanskat hukassa :)\nOn se kyllä onni että lapset kasvaa ja alkaa pärjäämään! Ei minuakaan yhtään haittaa, päinvastoin elämä helpottuu kun lapset kasvaa. Tai sitten ei, mutta ainakin se muuttaa muotoaan eikä junnaa samassa :)\nKristiina - Arjen Helmiä 16. elokuuta 2017 klo 9.33\nIhanat kuvat juhlista ja ihana kymmenvuotias ♥ ♥ Teillä oli kivat kaverisynttärit ja kiitos, kun päästiin rääppiäisille :)\nH / Lumimäellä 18. elokuuta 2017 klo 0.18\nIhan mahtavasti kirjoitettu(!) - melkein kuin meidän ihan pian omia 10v.-juhliaan viettävästä neidistä :D\nItse niin nautin vielä tyttäreni (sen ainoan) pikkutyttöjutuista, mutta toisaalta nautin myös kovin hänen seurastaan, koska voimme jo jutella ja tehdä isompien tyttöjen juttuja yhdessä :)\nKerrassaan suloiset juhlat ja herkut tarjoilut! Ihana juhlia kesäaikaan ♥


Lyytikäinen, Hanna; Lampén, Jutta (2014)\nDiabetes on yksi Suomen nopeimmin lisääntyvistä kansansairauksista. Suomessa diabeetikoita arvioidaan olevan lähes 500 000 ja määrän ennustetaan kasvavan jopa kaksinkertaiseksi tulevien 10- 15 vuoden aikana. Diabeetikko itse on keskeisessä roolissa sairautensa hoidossa ja on tärkeää, että hän itse oppii omahoitonsa. Hoidonohjauksen merkitys on muuttunut tärkeäksi monestakin syystä. Hoitoajat ovat lyhentyneet, ja toisaalta asiakkaat vaativat yhä laadukkaampaa hoitoa nykyään.\nTämän toiminnallisen opinnäytetyön tarkoituksena oli tuottaa tuoreen tyypin 1 diabeetikon hoidonohjauksesta ohjausrunko Päijät-Hämeen keskussairaalan sisätautiosasto 34:n hoitohenkilökunnalle. Henkilökunnan ohjausrungon lisäksi tarkoituksena oli tuottaa myös potilaalle annettava oppimisen seurantavihko. Tavoitteena opinnäytetyössä oli yhdenmukaistaa tuoreen tyypin 1 diabeetikon hoidonohjausta sisätautiosastolla sekä kehittää yhteistyötä diabeteshoitajien ja sisätautiosaston hoitohenkilökunnan välillä. Potilaan seurantavihkon tavoitteena oli, että niin potilas kuin hoitohenkilökuntakin pystyvät seuraamaan diabeetikon oppimista ja näin antamaan hänen tarpeidensa mukaista ohjausta.\nTämä opinnäytetyö on työelämälähtöinen. Opinnäytetyö sisältää raporttiosuuden opinnäytetyöprosessin etenemisestä sekä tuotoksista. Opinnäytetyössä käytettiin myös tutkimuksellisia menetelmiä. Tuotosten suunnittelun avuksi tehtiin kysely sisätautiosaston hoitohenkilökunnalle sekä teemahaastattelu Päijät-Hämeen keskussairaalan diabeteshoitajille.\nHenkilökunnan ohjausrunkoon on rajattu asiat, jotka ohjataan diabeetikolle osastojaksolla. Ohjausrunko on jaettu kahteen versioon, laajempi paperiversio sekä hoitosuunnitelmaan liitettävä runko. Potilaan seurantavihko sisältää ohjattavia asioita, jotka ohjataan niin osastolla kuin myöhemmin diabeteshoitajan vastaanotolla. Tuotoksien pilottiversiot vietiin osastolle arvioitavaksi. Palautteen pohjalta tuotokset muokattiin viimeiseen muotoonsa. Valmiit tuotokset annettiin osastolle sähköisenä sekä paperisena versiona.


Ilmapuolustusharjoitus 1/2018 - harjoituksen johtajan tervehdys - Artikkeli - Maavoimat\nIlmapuolustusharjoitus 1/2018 - harjoituksen johtajan tervehdys\nKarjalan prikaati 14.5.2018 11.57\nToivotan harjoitusjoukot maalla, merellä ja ilmassa tervetulleeksi vuoden ensimmäiseen Ilmapuolustusharjoitukseen. Harjoitus järjestetään Lohtajan alueella 15.- 24.5. ja toiminnallisesti harjoitus jakautuu kahteen vaiheeseen.\nEnsimmäinen vaihe on ampumavaihe, jossa teoria ja simulaattoriharjoitukset muuttuvat oikeiden maalien eli maalilennokeiden torjumiseksi kovilla ampumatarvikkeilla. Ampumatilanteissa ei testata vain ampujia, vaan koko yksikön suorituskykyä ennakkovaroituksesta ammuntaan ja sen jälkeiseen toimintaan. Ammunnat ovat olennainen osa suorituskyvyn todentamista.\nToisessa vaiheessa eli taisteluharjoitusvaiheessa testataan koko järjestelmän, ilmapuolustuksen, suorituskykyä. Siinä mitataan niin yksilön kuin koko yksikön koulutuksen tasoa. Pääpaino on ilmapuolustuksen tulenkäytön johtamisessa ja ilmatorjunnan taistelun johtamisessa. Olen aivan varma siitä, että vaikka joukkojen osaamisen lähtötaso on hyvä, niin Lohtajalla se tulee ottamaan vielä aimo harppauksen eteenpäin. Lohtajan jälkeisissä taisteluharjoituksissa olette valmiita todelliseen taisteluun.\nLohtajalle rakennettu "pelilauta" - koulutusympäristö kestää kansainvälisen vertailun. Päävastuu ja kiitokset tästä kuuluvat Ilmasotakoululle ja tällä kertaa harjoituksessa tukivastuussa olevalle Karjalan prikaatille. Ilmavoimat tuottavat harjoitukseen laadukkaan ilmatoiminnan yhdessä Utin jääkärirykmentin kanssa. Tämä on kaikki tehty palvelemaan teitä, harjoitusjoukkoja.\nMolemmissa vaiheissa korostuu palvelusturvallisuus. Pidä omalta osaltasi huolta siitä, että annettuja ohjeita noudatetaan.\nVaikka elämme jo kesän kynnyksellä, niin kylmä meri voi tuoda oman mausteen pukeutumisen suhteen. Kelit voivat olla joko helteisiä tai sitten on kaivettava repusta villapaitaa esille. Muista tämä.\nOlen varma, että tulet myös huomaamaan Lohtajan ainutlaatuisen luonnon, joka on osa luonnonsuojelualuetta. Puolustusvoimat ovat pitäneet alueesta hyvää huolta ja liikkuminen ei ole vapaata, vaan tarkoin rajattua ja ohjattua. Pidetään tämä mielessä.\nAsevelvollinen ja henkilökunta, on taas aika ilmatorjunnan tärkeimmälle harjoitukselle. Toivotan teidät kaikki tervetulleiksi Lohtajan Ilmapuolustusharjoitukseen. Tulen harjoituksen johtajana sekä ilmatorjunnan tarkastajana tiiviisti seuraamaan edistymistänne yksin sekä arvovaltaisten tarkastajien kanssa - näyttäkää mihin kykenette.


Savijaloilla (Kiekkomaailma #19) :: Terry Pratchett - Risingshadow\nHallitsijalla on muitakin huolenaiheita. Juonittelevat aateliset ovat murentamassa hänen valtaansa, sillä he suunnittelevat muuttavansa Ankh-Morporkin kuningaskunnaksi. Korkea-arvoisin ylimys ja siten itseoikeutettu kuningas olisi kapteeni Porkkana, joka ei kuitenkaan innostu asiasta. Sukujuuriltaan seuraavaksi jalosukuisin on korpraali Nobbs, jolla ei ole mitään äkillistä arvonnousua vastaan – seuraukset vain ovat yllätyksellisiä...\nAlkuperäinen nimi: Feet of Clay\nsyyskuu 02, 2007\n'Savijaloilla' on taattua Pratchettia. Ankh-Morporkin Vartiosto on laajentumassa ja kehittymässä, mikä tuo tuttujen hahmojen sekaan uusia tuttavuuksia. Mielenkiintoisimmat uudet hahmot ovat naispuolinen kääpiö ja filosofinen golem. Tarinassa ...


Lumene Harmonia luonnonkosmetiikan lähteillä | Katja Kokko\nBeauty | 24.10.2017 | Katja Kokko\nEn olisi kuuna päivänä uskonut, että vielä koittaa sekin päivä, kun kirjoitan blogissani Lumenesta, mutta se päivä koitti tänään, nyt. Tämän täytyy merkitä sitä, että jokin pyörä maailmankaikkeudessa on pyörähtänyt uuteen suuntaan.\nVuosikausien ajan minua on kaunistelematta ottanut päähän Lumenen tapa markkinoida tuotteitaan puhtailla suomalaisilla raaka-aineilla, kun niiden sisältö on ollut pääosin jotain ihan muuta. Tämä on ärsyttänyt erityisesti sen vuoksi, että Lumene on vanha yritys, jolla on vahva asema Suomessa ja se tunnetaan hyvin myös ulkomailla. Lisäksi yrityksellä on oma tehdas Suomessa ja valta päättää millä purnukat täytetään. Olen nähnyt vuosien ajan valtavan potentiaalin massiiviseen maailmanvalloitukseen: Lumenella on ollut koko ajan kaikki mahdollisuudet tehdä Nokiat kosmetiikkamarkkinoilla. Itse toivon, että luonnonkosmetiikka tekisi mittavan vallankumouksen maailmanlaajuisesti. Siihen tarvitaan avuksi isompia voimia kuin pelkästään tiedostavien kuluttajien vaatimukset: myös isojen yritysten tulee olla suunnannäyttäjiä.\nItselläni on kuitenkin ollut mielikuva, että Lumenella ollaan luonnonkosmetiikkavastaisia. Olen saanut lehtijuttujen perusteella yrityksen innovaatio- ja tuotekehitysjohtajasta Tiina Isohannista kuvan, että luonnonkosmetiikka ei kiinnosta häntä vaikka pohjoisen marjat ovatkin olleet useita vuosia tuotteiden tehoaineina. Siispä olen seurannut sivusta Lumenen parin vuoden takaista brändiuudistustusta ja aina välillä avautunut harmittelemaan aihetta ystäväpiirissäni.\nPari viikkoa sitten sähköpostiini tupsahti kutsu Lumenen uuden tuotelinjan lanseeraukseen. Deletoin sen avaamatta koko kutsua, koska miksikäs minä mihinkään Lumenen tapahtumaan osallistuisin? Lanseerauksesta tuli muistutus lähempänä tapahtumaa, sekin meni suoraan roskakoriin. Viimeinen muistutus vaikutti jo sen verran henkilökohtaiselta, että päädyin klikkaamaan auki meilissä olleen videokutsun. Video oli todella kaunis. No ainakin brändäys on napakymppi, ajattelin. Jokin syvempi mielenkiinto minussa kuitenkin heräsi ja surffasin Lumenen sivuille katsomaan joko uudet tuotteet löytyvät sieltä. Ja siellä ne olivat, raaka-aineluetteloineen. Vetäisin päiväkahvit väärään kurkkuun incejä lukiessani. Tavasin niitä epäuskoisena ja varovaisen toiveikkaana: nehän näyttivät ensi vilkaisulta täyttävän luonnonkosmetiikan kriteerit tai ainakin ripoivat himaa. Olin pakahtua uteliaisuudesta ja ilmoittauduin välittömästi tuotteiden lanseeraukseen vaikka tapahtuma oli kaiken lisäksi heti I Love Me -messujen jälkeisenä maanantaina. Minun oli kuitenkin päästävä paikan päälle ottamaan selvää voiko tämä todella olla totta.\nKysymysmerkit koskivat lähinnä hajusteita sekä paria emollienttia ja yhtä säilöntäainetta, joita en tunnistanut. Ja hajustehan on incissä aina nimellä parfum, olipa kyseessä sitten luonnollinen tai synteettinen, joten hajusteiden kohdalla ei voi ikinä tietää kummasta on kyse, ellei kysy valmistajalta (tai valitse luonnonkosmetiikkaa). Joka tapauksessa tajusin inciä lukiessa, että vaikka listalta löytyisikin pari sertifioidussa luonnonkosmetiikassa kiellettyä ainetta, tuotteet hipovat 100 % luonnollista. Seuraavaksi syynäsin kaikkien muidenkin tuotelinjojen incit ja olin aivan hämilläni mitä niille oli tapahtunut sitten viime näkemän: tuotteissa oli tapahtunut ihan huikea upgreidaus, vaikka muita tuotelinjoja en blogiin enkä omaan kylppäriin kelpuutakaan. Parin vuoden takainen brändiuudistus ei siis koskenut vain Lumenen ulkoasua, vaan myös tuotteiden sisältöä.\nUusi tuotelinja on nimeltään Lumene Harmonia. Lanseeraustilaisuudessa oli paikalla Lumenen innovaatio- ja tuotekehitysjohtaja Tiina Isohanni, joka kertoi tuotteiden raaka-aineista. Nykäisin häntä välittömästi hihasta virallisen osuuden jälkeen ja esitin hänelle liudan kysymyksiä. Ensinnäkin: kaikki Lumenen ihonhoitotuotteet ovat nykyään 80-98 % luonnollisia. Uusi tuotelinja Harmonia on 95-99 % luonnollinen. Toiseksi: Harmonian tuoksukomponentit ovat luonnollisia. Kolmanneksi: Harmonian emulgaattorit ovat luonnollisia. Neljänneksi: säilöntäaineissa ei ole ns. pahiksia.\nKysyin Tiinalta suoraan, mitkä aineet ovat synteettisiä ja säilöntäaineethan ne ovat, mutta listalta löytyy ne ihan samat potassium sorbatet, mitä käytetään myös sertifioidussa luonnonkosmetiikassa (esim. potassium sorbate on luontaisen kaltaisen aine, eli molekyylikoostumukseltaan luonnollinen, mutta se valmistetaan synteettisesti.)\nTutkailin muutaman (huom. en joka ikisen) raaka-aineen kohdalla, salliiko COSMOS (eurooppalaisten luonnonkosmetiikkasertifikaattien kattojärjestö ja yhdessä perustama sertifikaatti, joka pyrkii yhteinäistämään luonnonkosmetiikan standardeja) niitä. Lähes kaikissa uusissa tuotteissa on Ethylhexylglyceriniä (säilöntäaine ja ihoa hoitava aine), jota ei sallittujen aineiden listalta löytynyt. Muistin kuitenkin satavarmasti, että jossain luonnonkosmetiikkatuotteessa olen siihen törmännyt. Epäilin, että jossain jenkkituotteessa, koska Jenkeissä ei ole varsinaisia luonnonkosmetiikan sertifikaatteja ja sen vuoksi raaka-aineissa on usein hienoisia eroja eurooppalaisiin luonnonkosmetiikkatuotteisiin verrattuna. Aikani kaiveltuani löysin kyseistä raaka-ainetta Juice Beautyn Stem Cellular -tuotteista. Summasummarum, Harmonia-tuotteista ei löydy mitään sellaista mitä pitäisi mielestäni erityisesti vältellä, mutta eri asia on sitten se, kuinka aidosti hoitavia tuotteet ovat. Puhutaan siitä kohta.\nHuomautettakoon vielä, että tuotteet sisältävät myös fenoksietanolia, joka on säilöntäaine. Sitä eivät kaikki luonnonkosmetiikan sertifikaatit salli, koska aineen ärsyttävyydestä löytyy kiisteltyä tietoa puolesta ja vastaan (ja voin vakuuttaa, että tietolähteitä on tullut aikoinaan koluttua aamun pikkutunneille asti). Kyseistä ainetta käyttää kuitenkin useat ei sertifioidut luonnonkosmetiikkamerkit. Myös Soil Associationin sertifioimista tuotteista sitä löytyy, jonka kriteerit puolestaan luomupitoisuuksille ovat tiukemmat kuin muilla sertifikaateilla. Soil Association on osa uudistunutta COSMOS-sertifikaattia, joten uskon, että fenoksietanoli tulee häviämään myös Soilin tuotteista. Aikoinaan myös Ecocert salli fenoksitanolin. Itse en tätä ainetta välttele ja perustan näkemykseni usealle eri lähteelle sekä aina tuotteen muodostamalle kokonaisuudelle. Toki jos voisin itse päättää, heivaisin aineen tuotteesta, koska vaihtoehtoja ei kiistellyistä aineistakin löytyy.\nErittäin positiivinen yllätys oli se, että tuotekehitysjohtaja Tiina ei vaikuttanut millään tavalla luonnonkosmetiikkavastaiselta vaan päinvastoin: hän nimenomaan puhui siitä, että luonnolliseen suuntaan ollaan menossa. Brändiuudistuksen kohdalla vaatimus oli jo, että 80 % Lumenen raaka-aineista tulee olla luonnollisia ja Harmonian kanssa mentiin vielä pidemmälle. Tiedustelin ovatko he harkinneet tehdä tuotelinjaa, jolle haettaisiin luonnonkosmetiikan sertifikaatti ja Tiina kertoi, että siitä on käyty keskustelua. Anteeksi, mutta nyt minä huudan täältä suureen ääneen, että alkakaa nyt ihmeessä kehittämään tätä seuraavaksi! Luonnonkosmetiikan sertifikaatilla varustettu Lumene tuoteperhe olisi sellainen hitti, että päätäni huimaa pelkkä ajatuskin. Tunnen sen luissa ja ytimissäni! Viimeksi tänään huokailin taas ihastuksesta ruotsalaisia kohtaan, kun lähetti toi ovelleni ruotsalaisen Estelle & Thildin kesällä lanseeratut meikit. Olisipa ollut hienoa, jos purnukat olisi olleet Lumenen.\nSuhtaudun melko tunteella Lumeneen, koska olen miettinyt monta vuotta yrityksen mahdollisuuksia supermenestykseen luonnonkosmetiikkamaailmassa. Aina puhutaan siitä, miten meillä on Suomessa osaamista ja potentiaalia, mutta sitä ei uskalleta käyttää. Tai että kovasti yritetään, mutta hommat menee sitten kuitenkin vain vähän sinne päin (kuten esimerkiksi siinä, että mielikuva Suomesta on puhdas luontomme vuoksi, mutta sitten kosmetiikka, jota markkinoidaan meidän luonnolla onkin oikeasti synteettistä. Eihän se nyt ihan nappiin mene silloin.) Lumenella on olemassa ihan kaikki palikat ja huippuosaaminen, kunhan oikeasti uskoo siihen, että tämä on se suunta, johon maailma menee ja johon sen pitäisi mennä. Sehän olisi mieletön kunnia ja etuoikeus olla toteuttamassa tällaista muutosta ja viedä suomalainen osaaminen maailmankartalle ihan uudella tavalla.\nTeitä ihan varmasti kiinnostaa itse tuotteetkin, joten puhutaan niistä seuraavaksi. Marjoista ei tarvitse puhua, niistä Lumene on puhunut jo monta vuotta ja kyllä Harmonia-tuotteistakin suomalaisia marjoja löytyy, mutta avain raaka-aineet ovat kuitenkin jotain muuta: pakurikääpää, turvetta ja lähdevettä.\nPakurikääpä on superfoodia iholle. Se sisältää huikean määrän antioksidantteja. Vertailun vuoksi: ORAC-indeksi, jolla mitataan antioksidanttitehoa on mustikalla 4670 ja pakurikäävällä 96 800. Lisäksi pakurikääpä sisältää yli 200 iholle hyödyllistä komponenttia, kuten superoksidaasidismutaasia (joka on huikean tehokas antioksidanttinen entsyymi), rauhoittavaa ja punoitusta vähentävää beetaglukaania sekä B-ryhmän vitamiineja ja mineraaleja, kuten kalsiumia ja magnesiumia.\nTurve on puolestaan iholle tärkeiden rasvahappojen ja mineraalien lähde. Sinkki rauhoittaa tulehduksia, kupari tehostaa kollageenin muodostumista ja magnesium tukee ihon kosteustasapainoa. Lisäksi turve sisältää humushappoja, jotka kirkastavat ihoa samalla tavalla kuin AHA-hapot. Turvenaamion kirkastavan vaikutuksen huomaakin välittömästi.\nLumenen käyttämä lähdevesi on kotoisin salaisesta lähteestä Lapista, missä se suodattuu jääkauden muodostaman sorakerroksen läpi. Tämän ansiosta lähdeveden pH on noin luokkaa 7, kun kosmetiikassa yleisesti käytetyn puhdistetun veden pH on korkeampi. Ihon pH on puolestaan hapan (välillä 3,5-5,5) ja sen tulee säilyä happamana, jotta ihon hyvillä bakteereilla on suotuisa kasvuympäristö ja ihon entsyymitoiminta pysyy yllä. Lähdevesi on siten loistava valinta kosmetiikkaan.\nHarmonia-tuoteperheestä löytyy tällä hetkellä seitsemän tuotetta: rentouttava tuoksukynttilä, puhdistusvaahto, turvenaamio, kosteusvoide, kosteusbalsami, seerumi ja vartalovoide. Joulun alla tuoteperhe täydentyy vielä vartalokuorinnalla. Sain ihonhoitotuotteet testiin seerumia lukuunottamatta (joka kyllä jäi kaivelemaan, sillä seerumi vaikuttaa naamion ja balmin lisäksi kaikista kiinnostavimmalta tuotteelta). Joukosta löytyi pari suosikkia ja todettakoon yhteisesti, että tuotteissa on todella ihana ja lempeä puhtaan suomalaisen metsän tuoksu.\nPuhdistusvaahto sisältää mielestäni liian voimakkaan pesevän (synteettisen) aineen, miedompiakin vaihtoehtoja löytyy luonnollisista pinta-aktiivisista aineista useita. Saven ja turpeen yhdistelmä tekevät kuitenkin puhdistusvaahdsta ihanan käyttää ja se muistuttaa koostumukseltaan hieman Essen savipohjaista Refining Cleanseria (siitä Lumenelle vinkki tuotteen paranteluun).\nTurvenaamio oli ehdottomasti ihanin Harmonia-tuote ja tulen taatusti käyttämään sen viimeistä pisaraa myöten loppuun. Naamio sisältää turpeen ja saven lisäksi suomalaista kauraöljyä, pakurikääpää, variksenmarjamehua ja mustaherukansiemenöljyä. Naamio on todella miellyttävä käyttää, koska se ei kuivu iholle kiristäväksi kipsiksi ja se kirkastaa sekä rauhoittaa ihoa todella tehokkaasti. Tälle tuotteelle iso suositus!\nKosteusvoide ei valitettavasti vakuuta minua hoitavuudellaan, koska se on käytännössä hajotetuista kasviöljyistä valmistettu, vaikka hoitavista öljyistä löytyy mm. manteli- ja jojobaöljyjä. Kosteusvoiteessa inci-listan alkupää kuitenkin paljastaa tuotteen aidon hoitavuuden ja yli 90 % tuotteen formulasta. Voiteelle on haluttu silkkinen ihotuntuma, koska kuluttajat kuulemma toivovat sitä. Uskallan olla eri mieltä: ihoa ei hoideta millään ihotuntumalla ja upeita, aidosti hoitavia emulsioita saa kyllä aikaan ilman hajotettuja turhakkeita kokonaisia kasviöljyjä käyttämällä. Tästä on pilvin pimein esimerkkejä luonnonkosmetiikassa. Toisinaan näitä hajotettuja kasviöljyjä (nk. esteriöljyjä) käytetään niiden edullisuuden vuoksi ja siksi niitä näkee paljon edullisessa luonnonkosmetiikassa, mutta syy niiden käytölle voi olla myös ihotuntuma. Vähän niinkuin vaahtoa muodostavat aineet: halutaan vaahtoava putsari, vaikka iho ei hyödy siitä millään tavalla vaan päinvastoin, hydrolipidikalvo vain kärsii siitä. Tässä toivoisin Lumenen vielä parantavan.\nSama koskee balmia, joka on tosi ihanan tuntuinen, mutta ei siihen olisi tarvittu aitojen kasviöljyjen ja -vahojen lisäksi mitään koostumusta muokkaavia aineita vähentämään ravitsevuutta ja hoitavuutta. Valitsemalla rasvahappokoostumukselta kevyitä öljyjä balmista saa myös ohuen ja miellyttävän ilman vettä. Mutta en silti teilaa tuotetta täysin, sillä juuri tämän tuotteen inci oli ensimmäinen, jota rupesin tutkimaan kun olin tukehtua kahviini. Balmi on erinomainen perustuote kuiville ihoalueille, kuten kyynärpäille, huulille ja kantapäille.\nVartalovoiteeseen tykästyin myös kovasti, sillä pidän ohuista vartalovoiteista ja niissä en ole niin tarkka raaka-aineluettelon alkupään suhteen.\nHarmi, että seerumi jäi nyt kokeilematta, mutta kenties käyn sen vielä uteliaisuudesta ostamassa, kun tässä kerta innostuttiin. Vaikka Lumene joutui nyt tehosyyniin ja kirjoitan erittäin harvoin tuotteista, joista on paljon ns. kritisoitavaa, niin viestini on silti positiivinen, koska olen todella ilahtunut tästä kehityksen upeasta suunnasta, jota en ollut uskonut ikinä tulevan. Toivon todella, että kehitys entistä parempaan ja vielä hoitavampaan jatkuu ja saamme tulevaisuudessa kauppojen hyllylle sertifikaatilla varustettua Lumene-luonnonkosmetiikkaa.\nOletteko kokeilleet uusia Harmonia-tuotteita?\nAvainsanat: Ihonhoito, Ihoöljy, Kosteusvoide, Lumene, Naamio, Puhdistusaine, Raaka-aineet, Vartalonhoito\n56 kommenttia artikkeliin “Lumene Harmonia luonnonkosmetiikan lähteillä”\nTosi hieno ja mielenkiintoinen juttu tämä! Itsekin miettinyt joskus, että miksei Lumenen kaltainen iso ja vaikuttava suomalainen kosmebrändi ala panostaa luonnonkosmetiikkaan.\nTuo turvenaamio muakin alkoi kiinnostaa, täytynee tsekata kaupasta. Seerumi voisi myös olla kokeilemisen arvoinen.\nEi kun nyt vaan joukolla kannustamaan Lumenea parantamaan entisestään! 🙂\nNo oho! Täytyy kyllä ehdottomasti käydä kurkkaamassa kaupasssa! Yksi kysymys tuli mieleen, koskeeko tuo ”kaikki Lumenen tuotteet ovat nykyään 80-98 % luonnollisia” myös heidän meikkejään?\nTsekkasin meikkivoiteet ja yksi inci riitti: ei koske meikkejä.\nTuo turvenaamio on ihana! Nappasin sen viikonloppuna ja ihan kymppi tuote <3 Lumenen luonnonkosmetiikka -linja olisi ihana yllätys ja varmasti ihan huippu 🙂 Tämäkin jo ihana uudistus ja pakkaukset hivelevät esteetiikon silmää.\nJes, naamio on tosi ihana! Ja kyllä vaan, nämä pakkaukset on aivan ihanat! Tosi freesit ja erilaiset, täydellisesti onnistuneet!\nNäin näitä tuotteita jo viime viikolla Sokoksella. En itsekään meinannut uskoa silmiäni, kun tajusin ettei näiden tuotteiden kohdalla ole kyse mistään viherpesusta tms. Toivon täysin samaa kuin sinä, että Lumene jatkaisi eteenpäin tällä luonnollisella polulla ja valmistaisi luonnonkosmetiikkatuotteita. Itse ainakin ostaisin Lumenen tuotteita, sillä kyseessä on mielestäni kuitenkin hyvä ja vahva suomalainen(!!) brändi. Ja kun vielä synteettisiä tuotteita ostin, niin kyllä usein joku Lumenen tuote löytyi kaapista tai meikkipussukasta. Go Lumene! Nyt vaan lisää tällaisia tuotteita!\nItsekin käytin aikana ennen luonnonkosmetiikkaa paljon Lumenea, mutta vuosikausiin ei ole voinut edes vilkaista tuotteita kohti. Tämä on tosi hieno suunta!\nEikä! Niin kauniita ja houkuttelevan näköisiä purkkeja, mutta olisipa nyt vieneet uudistuksen kunnolla loppuun asti tämän Lumene Harmonian kanssa. Jos rasvat olisi vielä hoitavampia ja täysin luonnonkosmetiikkaa, niin ehdottomasti ostaisin.\nJuurikin, toivoisin voiteilta vielä paljon, mutta tästä on hyvä jatkaa!\nSuunta merkin kohdalla on parempi ja toivottavasti kehitys jatkuisi. Myös niin että linalool ja limonene tippuisivat pois ym. yleisimmät allergeenit.\nHajusteeton tuotelinja olisi hyvä juttu. Eteeriset öljyt ovat kuitenkin tärkeitä raaka-aineita niille, jotka eivät saa niistä allergiaa.\nKun sertifikaateista puhut, niin mitä mieltä olet Leaping Bunny -sertifikaatista? Facebookin suomalaisessa vegaanikosmetiikkaryhmässä on keskusteltu siitä, että voiko Lumenen eläinkokeettomuuteen luottaa, kun sillä ei ole sertifikaattia. Itsestäni tämä keskustelu tuntuu älyttömältä: EU:han on jo monen vuoden kieltänyt eläinkokeet alueellaan. Ryhmässä kuitenkin moni tuntuu olevan sitä mieltä, että koska EU ei valvo kiellon noudattamista riittävästi, sertifikaatti on ainoa todellinen tae asiasta. Myös Animalialla on tämä kanta asiaan. Lumenea on jo monta vuotta pyydetty hankkimaan sertifikaatti, mutta se vastaa kaikille kyselijöille samalla vastauksella: sille ei ole tarvetta, koska EU kieltää eläinkokeet, ja näin ollen eläinkokeettomuuden mainostaminen olisi muka kiellettyä…\nKiinnostaisi vain kuulla, mitä ajattelet asiasta!\nSamanlaisia asioita mietin minäkin. Katja, voisitkohan joskus kirjoittaa kattavan blogipostauksen siitä miten voi varmistua siitä ettei kosmetiikassa ole käytetty eläimiä missään vaiheessa? Onko luonnonkosmetiikka aina eläinkokeetonta, alusta loppuun asti?\nLisäksi toivoisin kovasti postausta siitä miten saisi kerättyä kasaan hajustamattomista luonnonkosmetiikkatuotteista kohtuuhintaisen paletin: puhdistusaine, kasvovesi, rasvat jne. Itse valitettavasti saan luonnonkosmetiikassa niin oleellisista eteerisistä öljyistä ym. migreenin, liki joka kerta (olen vahvasti hajusteyliherkkä).\nOlisi myös mielenkiintoista kuulla miten ratsastustuntisi sujuvat: mitkä ovat vahvuuksiasi, missä olette edistyneet ja miten, mitkä ovat haasteitasi jne.\nVaikka en ole itse ihan hirvittävän kiinnostunut kosmetiikasta ja meikeistä niin tykkään tosi paljon blogiastasi ja seuraan sitä säännöllisesti koska siellä on ROMPPU THE CAT! ja pidän tavastasi kirjoittaa/toimia sosiaalisessa mediassa. Eihän siellä kaikkea itsestään voi antaa mutta et kuitenkaan yritä liian siloiteltua kuvaakaan antaa ja se tekee sinusta mielenkiintoisen. Edelleenkin pidän joogaan ja henkisyyteen liittyvistä (ja tietysti eläimiin liittyvistä) postauksista kaikista eniten 🙂\nOlen samaa mieltä, että hajusteettomalla luonnonkosmetiikalla on todellakin kysyntää, nimenomaan sellaisissa tuotteissa, jotka olisi purkkeineen kaikkineen kauniita ja ihania. Kiitos, ihana kuulla palautetta ja välitän Rompulle terveiset 😀 Mulle tuo Insta-maailma on tosiaan semmonen, että sinne menee kyllä suttukuvia ja fiilistelyä hetken mielijohteesta. Kuratoitu Insta-sisältö ei ole mun mielestä kiinnostavaa tai se ei ole ainakaan yhtään mun juttu 🙂\nLuonnonkosmetiikka on automaattisesti eläinkokeetonta, sanoopa nämä järjestöt mitä hyvänsä. Sen sijaan näillä eläinkokeettomilla listoilla on ihan järkyttäviä synteettisiä tuotteita. Sen vuoksi en itse ole eläinkokeettomien sertifikaattien perään. Eläinkokeista sanotaan BDIH:n sertifikaatissa näin: ”Raaka-aineita, jotka eivät ennen 1.1.1998 olleet markkinoilla, saa käyttää vain siinä tapauksessa, että niitä ei ole testattu eläinkokein. Huomioimatta jätetään sellaisen kolmannen osapuolen tekemät eläinkokeet, joka ei ole toiminut juridisesti yrityksen toimeksiannosta eikä pyynnöstä eikä ole tähän juridisesti eikä sopimuksellisesti sitoutunut.” COSMOS ei erittele tuota päivämäärää erikseen, se vain yksiselitteisesti kieltää eläinkokeet valmiilla tuotteilla sekä raaka-aineilla.\nSertifikaattitahot (COSMOS, Ecocert, Soil Association, NaTrue, BDIH) puolestaan ovat listanneet, mitä raaka-aineita saa käyttää, tämän vuoksi sertifioitu luonnonkosmetiikka on varmempi valinta kuin ei sertifioitu luonnonkosmetiikka.\nLukuisat kasviraaka-aineet on testattu eläinkokein. Omasta kirjahyllystäni löytyy eräs kirja, jossa on cosmeceutical raaka-aineita ja niiden vaikutuksia ihoon. Monien kohdalla kerrotaan eläinkokeista, jotka on tehty joskus vuonna nakki. Mitä itse ajattelen Lumenesta ja vaikkapa näistä Harmonia-tuotteista, niin en todellakaan keksi minkä ihmeen takia heitä edes kiinnostaisi testata näitä eläimillä ja toisekseen missä he testit teettäisivät? Kiinassako? Ei kerrassaan mitään järkeä.\nViimeksi kun tänä syksynä tarkastin NaTruen niin eivät salli eläinkokeita PAITSI jos ne pitää teettää kohdemaan lainsäädännön vuoksi. Näin siis jos tuotteita veisi Kiinaan, ne voidaan testata sertifikaatin puitteissa\nTotta. Tosin en tiedä yhtään luonnonkosmetiikkasarjaa, joka olisi myynnissä Kiinassa? Saattaisi olla sellaisella sarjalla melkoinen boikotti edessä siinä tapauksessa.\nTulin pohtimaan samaa aihetta.\nVaikka sertifikaatti olisikin EU lakien takia ”turha”, niin sertifikaatti sekin olisi. Se olisi hyvä ylpeydenaihe sekä markkinointiväline! Jos Lumene on eläinkokeeton, niin miksi ihmeessä varma sertifikaatti jätetään hankkimatta? En ymmärrä. Itse ostaisin ilolla Lumenen tuotteita, jos heitä kiinnostaisi hankkia todistus eläinkokeettomuudestaan.\nTuli melkein kyynel silmään tästä ilosta. Aivan mahtavaa! Tätä samaa olen toivonut kuin sinäkin, että joku jättiyritys lähtisi tekemään luonnonkosmetiikka. Ja mikä parasta, nyt suomalainen yritys teki sen!! Turvenaamiota aion ainakin kokeilla ja seerumi menee harkintaan.\nHehe, mulla sama, olin jotenkin ihan liikuttunut tästä 😀\nKiitos tästä postauksesta! Hypisteltiin tyttären kanssa ko. purnukoita Sokoksella viikko takaperin, purkit houkutteli esteettisyydellään ja vaikuttivat kiintoisilta, eli todella kiva että nyt avasit purkkien sisältöä näin laajasti. Lumenea ostaisi kotimaisuuden vuoksi mielellään, ja samaa miettinyt kauan, että miksi se ei tee radikaalia päätöstä puhtaasta luonnonkosmetiikkasarjasta, joka varmasti menisi kuumille kiville. Madara ja muut Baltian merkit ponnistavat upeasti markkinoilla, niin suomalainen varovaisuusko estää viemästä uudistusta loppuun saakka (en tosiaan kaipaa voiteiden feikkiä silkkistä ihotuntumaa, vaan aitoa tehoa/rauhoitusta/kosteutusta. Emilian kommentissa tuli toinen Lumenen ”epäselvyyteen” liittämäni asia esiin; miksi ns. varovainen yleismaailmallinen kanta eläinkokeettomuuteen- miksi ei ylpeästi eläinkokeeton niin että se voidaan ääneen sanoa ja merkitä juuri vaikka Leaping Bunnylla- rahasta se tuskin on kiinni.\nJep sanos muuta. Ja Lumenella on niin vankka osaaminen taustalla, että olisi kaikki mahdollisuudet ihan järisyttävän hienoon menestykseen. Ks. vastaukseni yllä liittyen eläinkokeisiin.\nSiis ihan huippua, että on taas joku hyvä tapa ujuttaa luonnonkosmetiikkaa perinteisen kosmetiikan ystäville suvun ja ystävien joukossa! 🙂 Ja minä, ketä ei kiinnosta tippaakaan miltä kosmetiikkatuotteen purkki näyttää, olen ihan rakastunut noihin purnukoihin. Vitsi miten kauniita! Sitten kun vielä löisivät hynttyyt yhteen Sulapacin kanssa, niin siinäpä olisi suomalaisuutta maailmalle vietäväksi.\nOliskin superhienoa, jos tulisi vielä tuotelinja, joka olisi viety noin pitkälle myös pakkausten suhteen!\nEhkäpä Lumenen ja Sulapacin liitto on kehkeytymässä, sillä Kauppalehden tuoreessa uutisessa (https://www.kauppalehti.fi/uutiset/uutinen/3t7XfPrN) todetaan, että ”Sulapac on juuri solminut strategisen yhteistyökumppanuuden Bernerin ja Lumenen kanssa. Uusia asiakkuuksia ovat myös Naviter ja Flow Kosmetiikka. ” Mahtavaa!! 🙂\nVau, mieletön juttu!\nEn ole, mutta naamio menee kokeiluun ehdottomasti. Tää on kyl mukava uutinen kaiken kaikkiaan\nToivottavasti tykkäät naamiosta!\nOhhoh, ihan mahtava juttu! Lumene oli luottomerkkini kun vielä käytin synteettistä kosmetiikkaa, ja olisi kyllä ilo voida hyvillä mielin palata merkin pariin nyt luonnonkosmetiikan nimiin vannoutuneenakin. Nämä Harmonia-sarjan pakkaukset ovat kyllä kauniita, kauas on tultu niistä (vähän liiankin) simppelien sinisten purnukoiden ajoista. Kiitos Katja kun otit selvää mistä tässä Lumenen luonnollistumisessa on kyse, eiköhän turvenaamio ainakin mene testiin!\nJoo ei kyllä varsinaisesti ole ikävä niitä vanhoja sinisiä purkkeja, tosin niissä on kyllä nostalgiaa 😀\nVau! Tosi upea juttu! Tuota turvenaamiota on päästävä kokeilemaan (ja seerumia) Ennen luonnonkosmetiikkaan siirtymistäni suurin osa tuotteistani oli Lumenea joten olisi kyllä tosi mahtavaa jos vielä tulevaisuudessa pääsis käyttämään sertifikaatilla varustettua Lumenea! 🙂\nOho! Minua on myös ärsyttänyt, että Lumene on ollut aijemmin ”perus markettibrändi” joka on markkinoitu puhtaaksi ja suomalaiseksi. Olen myös itse ollut kuitenkin tietoinen että lumenen tuotteet sisältävät aineita joita en halua iholleni välttämättä laittaa. Siksi en ole ostanutkaan. Nyt kyllä lähden kokeilemaan ihan uusin mielin uutta sarjaa! Monet vaativat täydellisyyttä incistä, itse en lukeudu niihin. Pääasia on, että on lähdetty kuitenkin jo parempaan suuntaan ja mielestäni tuo prosenttiosuus luonnollisista raaka-aineista on jo huikea!\nTuotteet sisältävät Phenoxyethanolia joka kielletty COSMOS:sessa. On myös herkistäjä, eli en voisi käyttää näitä viherpesu mömmöjä…\nMelko useat luonnonkosmetiikkatuotteet sisältävät fenoksietanolia, kuten Olivia Kleinin ja Herbfarmacyn tuotteet (ja NYR:llä kaksi tuotetta). Fenoksietanoli ei herkistä alle 1% pitoisuudella. COSMOS ei sitä kuitenkaan salli, kuten ei myöskään Ethylhexylglycerinia, jota on myös Juice Beautylla. Parasta on aina katsoa kokonaisuutta ja en kyllä allekirjoita nyt tätä väitettä viherpesusta tämän raaka-aineen vuoksi. Toisekseen, on mielestäni rakentavampaa kannustaa parantamaan kuin teilata 🙂\nKiitos kattavasta tuotesarjainfosta! Sopiiko nämä kaikenikäisille, myös alle kaksvitoselle? 😉\nViime viikolla nämä purnukat kiinnittivät huomioni, mutten jäänyt tutkimaan niitä kauniiden pakkausten ihastelua enempää, sillä oletin niiden kuitenkin olevan sitä tuttua synteettistä Lumenea. Hillitön yllätys! Pidän Lumenen visuaalisesta ilmeestä ja olen tämän vuoden puolella pyöritellyt monia kauniita pakkauksia harmitellen, ettei siihen tuotekavalkadiin ole vieläkään saatu mahdutettua luonnonkosmetiikkaa. Tämä on ehdottomasti askel oikeaan suuntaan. 🙂\nItsekin näistä kiinnostuin, kun näin mainoksessa! Kiva kun avasit tuotteita tarkemmin 🙂\nAsiasta toiseen.. Suosittelisitko itse Mayn tuotteita iholle joka kärsii jonkin verran hormonaalisesta aknesta? Mayn sivuilta luin että kaikki tuotteet kävisi myös akne-iholle, mutta haluaisin vielä kuulla sinunkin mielipiteen.\nVoisitko kuitenkin korjata tekstiin, että tuotteet sisältävät myös fenoksietanolia, joka ei ole luonnonkosmetiikassa sallittu aine. On myös turha vedota siihen, että fenoksietanoli ei ole herkistävä alle 1 % pitoisuuksilla – sitä ei saa missään kosmetiikassa eu:ssa käyttää kuin max 1 % – on siis aivan sama onko se synteettisessä vai muuten luonnollisessa tuotepohjassa. Fenoksietanoli on kielletty syystä. Ja tämän takia myöskään esim. Olivia Klein -tuotteet eivät ole luonnonkosmetiikkaa. säilöntäainevaihtoehdot olisivat kyllä löytyneet myös luonnonkosmetiikan raaka-aineista, jos Lumene olisi niin halunnut.\nMyös puhdistusvaahdon pesevät aineet ovat synteettisiä ja luonnonkosmetiikassa kiellettyjä.\nKaiken kaikkiaan, mielestäni olisi kohtuullista, että vaikka Lumene tietysti maksaakin sinulle näistä sanoistasi, voisit rehellisesti mainita postauksessasi kaikki kielletyt raaka-aineet. En myöskään ymmärrä, miksi puolustelet näitä kiellettyjä aineita kommenteissa. Tuolla logiikalla voisit puolustaa myös muita kiellettyjä aineita. Toivoisin rehellisyyttä ja puolueettomuutta vaikka postauksesi ovatkin yrityksille maksullisia.\nRiippuu ihan täysin mistä lähteestä etsii tietoa fenoksietanolista, mitä siitä sanotaan. Mikään lähde ei kerro koko totuutta ja olen kaivanut tästä aineesta tuntitolkulla aikoinaan tietoa, koska niin teen aina, kun huomaan tuotteessa aineen, jonka tiedän olevan jollain sertifikaatilla kielletty tai en tunnista jotain raaka-ainetta. Fenoksietanolia esiintyy luontaisesti myös vihreässä teessä ja sikurissa, vaikka se valmistetaankin kosmetiikkaa varten synteettisesti. Olivia Kleinin lisäksi ainetta käyttää Herbfarmacy, joka on Soil Associationin sertifioima (Soil Associationin standarissa mainitaan, että fenoksietanoli on sallittu, mutta tänä vuonna se yhdistyi COSMOS-standardiin, joka ei ilmeisesti ks. ainetta salli, mutta esim. Ecocert on aikoinaan sallinut), kuten myös Indie Lee ja NYR:ltä sitä löytyy kahdesta tuotteesta. Itse en ole niin kapeakatseinen luonnonkosmetiikan määritelmän suhteen, että voin katsoa luonnonkosmetiikaksi vain sertifioidut tuotteet. Kokonaisuus ratkaisee sekä se, mitä ovat käytetyt synteettiset aineet. Se on jännä ilmiö, että tähän tartutaan juuri Lumenen kohdalla, eikä näiden sarjojen, jotka myös käyttävät ks. raaka-ainetta. Tai entäpä sitten Kjaer Weisin tai RMS Beautyn käyttämät synteettiset väripigmentit tai Juice Beautyn käyttämä Ethylhexylglycerin? Jos itse valmistaisin tuotesarjan, ei kyseeseen tulisi käyttää esim. fenoksietanolia tai em. säilöntäainetta, koska on myös vaihtoehtoja, joihin ei kohdistu ristiriitaisia näkemyksiä ja jotka ovat miedompia ja luonnollisempia. En ole missään kohdassa tekstiä väittänyt tuotteiden täyttävän luonnonkosmetiikan vaatimuksia, mutta tiedostin toki, että aina on joku lukija, jota näkemykseni ei miellytä, koska en joka ikistä ainetta avannut pilkuntarkasti (itse asiassa meinasin pyytää jälkikäteen saanko Tiinalta tuotteiden raaka-ainelistan, jota hän näytti minulle lanseeraustilaisuudessa, siihen oli merkitty kaikkien raaka-aineiden alkuperä ja ajattelin ensin, että voisin listata kaikki aineet auki. Mutta en jaksanut alkaa enää kyselemään listan perään, ajattelin, että jospa nyt voin luovuttaa siitä, että joka ikistä pilkkua ei tarvitse avata ja kertoa näkemykseni kokonaisuudesta). Putsarin pesevä aine on synteettinen ja kuten sanoin tekstissä, liian pesevä, vaikka en erikseen alleviivannut, että ks. aine ei ole sallittu luonnonkosmetiikassa. Nämä asiat on nyt lisätty tekstiin. Ja pakko muuten sanoa, että en ota juuri ikinä kantaa yksittäisiin raaka-aineisiin joista käydään keskustelua, koska valitettavasti internetin ihmeellisessä maailmassa asiat lähtevät ihan käsistä ja joku yksipuolinen tieto tai näkemys saattaa saada kohtuuttoman mittakaavan ja kohta sitä pidetään yhtenä ainoana totuutena. En halua olla osana levittämässä sellaisia seikkoja tai edistämässä sellaista keskustelukulttuuria tai vouhotusta. Ainoa mitä tunnetusti kritisoin on tuotteiden ”lantraus” esteriöljyillä, koska siinä kärsii hoitavuus kuten myös yleisesti kaikkia peseviä aineita.\nMinulla ei ole mitään taloudellisia kytköksiä Lumeneen eikä yritys maksa minulle senttiäkään tästä postauksesta eikä minuun ole kohdistunut mitään vaatimuksia tai toiveita kirjoittaa tuotteista. Maksulliset yhteistyöt ja tekstien sisältämät mainoslinkit käyvät kyllä ilmi selkeästi jokaisen postauksen alusta, jos sellaisia on käytetty. Minä uskon Lumenen osaamiseen ja potentiaaliin ja nyt kun muutos on tehty, uskon, että siellä on halu parantaa. Siksi haluan kannustaa heitä. On typerää vetää mutkat suoriksi tavalla, että ”tuolla logiikalla voisit puolustaa myös muita kiellettyjä aineita”. Asia ei todellakaan ole näin, eikä ole tarve puolustella mitään, koska tiedän näkemykseni, mutta selkeästi näkemykseni ei ole sinun mieleesi. Kirjoitukseni on täysin rehellinen, puolueeton (en hyödy tästä kirjoituksesta millään tavalla), täysin omiin näkemyksiini, harkintakykyyni sekä kokonaisuuden huomiointiin ja lukuisiin tietolähteisiin perustuva. Ja vielä alleviivaan, että maailma on täynnä sertifioimattomia luonnonkosmetiikkasarjoja. Niiden kohdalla täytyy olla tarkka incissä, etsiä luotettavista useista eri lähteistä tietoa ja lopulta perustaa oma näkemys ja mielipide johonkin. Mikä on oikea ja mikä väärä? Mitä enemmän asioista kaivaa tietoa ja näkemys muuttuu syvällisemmäksi, sitä laajemmin asioita alkaa näkemään ja ymmärtämään, että asiat ovat kovin harvoin mustavalkoisia.\nTessa Gyllenros 13.4.2018\nLumene vie tuotteitaan myös Kiinan markkinoille. Oriflame myös, vaikka julistaa tuotelehtisessään: Me emme ole testanneet tuotteitamme eläimillä, emme testaa nyt, emmekä tule koskaan testaamaan. Sallivat kuitenkin kiinassa eläintestaukset, koska Kiinan lain mukaan kaikki kosmetiikka täytyy ensin testata eläimillä. Olen hyvin kiinnostunut tietämään, millä tavoin suomalainen Lumene on onnistunut puhumaan kiinalaisesta kosmetiikkateollisuudesta vastaavat ympäri. Luulenpa, että eivät ole onnistuneet ja Lumenen kosmetiikka siis testataan eläimillä.\n13.4.2018 at 02:54\nMinna Lindroth 26.10.2017\nHei Katja, kiitos, mahtava tietopaketti. Itsellä juuri käytössä Glow Reveal Moisturizer, ihan heräteostona hankittu ymmärtämättä mistä on kysymys. Tosi iloinen yllätys! Go Lumene, niin kuin joku jo sanoikin 🙂 Voide tosiaan turhan silkkinen, mutta tuoksu on onnistunut tällaisen tuoksuista tykkäävän mielestä – elegantti ja luonteva.\nKysymys liittyen turvenaamioon: osaatko sanoa millainen tekijä kosmetiikkateollisuus on ”turpeennostajana”? Kysymys liittyy turpeenkäytön ympäristöongelmiin. Ja mikä ettei muihinkin luonnollisiin aineosiin; synteettisesti valmistettu luonnon aine voisi olla jonkinlainen kompromissi, joka vähentää luonnolliseen ympäristöön kohdistuvaa rasitetta, joka jo muutenkin huolta-aiheuttava. En tiedä tästä kuviosta, mutta se kiinnostaa ja mietityttää luonnonkosmetiikan äärellä, siten jo etukäteen kiitos, jos osaat tätä valottaa. -Minna\nSen verran tiedän turpeesta, että käytetään pitkään maatunutta turvetta, jotta siinä kasvien osaset on pilkkoutuneet ja hajonneet kunnolla. Muusta en osaa sanoa, mutta tätä olisikin mielenkiintoista tiedustella Lumenelta. Säilöntäaineista ainakin Potassium Sorbate on sellainen, jota luonnossakin esiintyisi, mutta on ekologisempaa valmistaa se synteettisesti. Mutta sitten kaikki kasviöljyt ja uutteet on esim. hyväkin valmistaa luonnollisesti, koska luomuviljely (ja vielä parempi on biodynaaminen tai villi) tukee taaskin pölyttäjien elämää, joiden elo on todella ahtaalla ja niiden katoaminen vaikuttaa myös ihmisiin. Mutta en ole tässä mikään asiantuntija, huomautettakoon! Hyvä vaihtoehto on muuten kasvien kantasolut! Siihen olen tutustunut Neal’s Yard Remediesin kautta! Tämä menetelmä ei kuormita tippaakaan luontoa! Luonnonkosmetiikassa raaka-aineiden prosessointimenetelmät ylipäätään kuormittaa ympäristöä vähemmän, sen vuoksi sallitut menetelmät on tarkoin määritelty.\nKiitos kiinnostavasta postauksesta! Minä ostin tuon balmin, ja tykkään siitä kovasti. Minulla on herkästi reagoivat huulet ja aika harva tökötti niille sopii, mutta tämä balmi ei allergisoinut, kivaa! Näissä on myös tosi nätti ulkoasu, ja se mikä sai minut äimistelemään, oli se, että näiden purkkien kannet on puuta! Oikeaa puuta, eikä mitään typerää muovijäljitelmäkökköä.\nKiitos postauksesta! Itse sain muutaman näytepakkauksen Stokmannilta ja kiinnostuin oitis, koska tuoksu oli minusta taivaalinen. Tarkoitus oli ostaa seerumi, mutta koska sitä ei nyt vielä saanut, niin ostin pesuvaahdon ja minusta sekin on täydellinen. Tuoksu on niin huumaava, että kasvoje pesusta tuli oitis nautinnollinen hetki. Innolla odotan sitä seerumia ja oikeastaan olen todella iloinen Lumenen puolesta, vihdoinkin kotimainen merkki ja kunnon luomukosmetiikkaa.\nPieni huomautus: Harmonia ei ole luomukosmetiikkaa (ei ole luomuraaka-aineita) eivätkä tuotteet saisi tällaisenaan luonnonkosmetiikan sertifikaattia, koska paria säilöntäainetta ei hyväksytä sertifikaateilla. Mutta melkein ja suunta on huikea!\nIhanaa! Ihanat pakkaukset! Tulispa meikkejä, esim meikkivoide!\nMoikka! Olipa ilo uutinen tämä Lumenen uusi tuotesarja! Pidin myös kovasti tästä postauksestasi, oli mielenkiintoista lukea mielipiteistäsi ja analyysistasi 🙂\nOletko koskaan tehnyt juttua Lush:in tuotteista? Onko sinulla heidän tuotteistaan käyttökokemuksia?\nTytti Hälli 30.10.2017\nTodella upeaa että Lumene on kokonaisuudessaan ottanut aimo harppauksen oikeaan suuntaan. Uskon että jatkossa meillä on ehtaa luonnonkosmetiikkaa by Lumene! 🙂\nSillä välin aijon kokeilla tätä uutta sarjaa. Turvenaamio lähti heti kotiin ja se on todella hyvä! Saunan lämmössäkin naamio pysyi hyvin paikallaan ja tuloksena oli sileä ja pehmeä iho.\nSain näytteet seerumista ja kasvovoiteesta ja ne ovat hyviä kuivallekin iholle. Molemmat menee ostoslistalle!\nTähän asti siis vain positiivisia kokemuksia näistä uutuuksista, suosittelen kokeilemaan. 🙂\nKiva kuulla, että olet myös tykännyt!\nMahtavaa että kirjoitit Lumenesta, sillä Harmonia-sarja on mietityttäny minuakin. Mulla on kans ollu sellanen käsitys että Lumene on viitannu kintaalla kaikelle mikä vähänki haiskahtaa ekologiselta ja keskittyny enemmän tuotteiden viherpesuun. Osaatko sanoa mitään Lumenen tuotteiden ja käytettyjen raaka-aineiden testaustavoista? Feissarin vegaanikosmetiikkaryhmässä asiaa on puitu juurikin viherpesun tiimoilta, sillä runsaista kyselyistä huolimatta Lumene on kuulema vastannut ettei ole kiinnostunut laajentamaan asiakaskuntaansa ns. kettutyttöihin. Käsittämätöntä! Eli kysymys kuuluu, suosiiko Lumene eläintestausta?\nKs. vastaukseni aiheeseen aiemmista kommenteista 🙂 En ymmärrä miksi he testaisivat aineita, jotka ovat luonnonkosmetiikassa hyväksyttyjä ja ylipäätään erittäin yleisiä kosmetiikassa.\nKiitos hyvästä kirjoituksesta! Olen täysin samaa mieltä kanssasi. Lumenella olisi mielettömät mahdollisuudet hyödyntää Suomen mainetta puhtaudesta ja luonnosta purkin sisältöä myöten. Ei tosiaan ole brändäys mennyt ihan nappiin, kun itse tuote ei vastaa mainonnasta syntyvää mielikuvaa. Toivottavasti Lumene jatkaa vauhdilla tähän nyt valitsemaansa suuntaan tuotekehityksen osalta, markkinointi kun alkaa jo olla aika hyvällä tolalla.\nPakko kommentoida aihetta.. itse olin Lumenen luottokätttäjä vuosia, kunnes raskauden myötä perehdyin kosmetiikkaan ja havahduin totuuteen. Siirryin siis luonnonkosmetiikkaan ja samalla harmittelin ja mietin, miten ihanaa olisi jos Lumene lanseeraisi luonnonkosmetiikkasarjan. Harmonia sai minussa siis paljon samoja fiiliksiä aikaan kuin sinullakin. Jossei nyt vielä täysin siellä olla niin lähellä tosiaan ja ehkä tämän tuotesarjan myötä voisin jo osittain palata Lumenen tuotteisiin.. pitää testata!\n3.11.2017 at 10:42\nJuurikin näin, tämä on hieno kehityksen suunta ja tästä vain parempaan päin!\n3.11.2017 at 11:06


1 Yhtymähallitus Yhtymävaltuusto Toiminta- ja taloussuunnitelma ja talousarvio / /2015 Yhtymähallitus Kuntalain 110 mukaisesti valtuuston on vuoden loppuun mennessä hyväksyttävä kuntayhtymälle seuraavaksi kalenterivuodeksi talousarvio. Samassa yhteydessä valtuuston on hyväksyttävä taloussuunnitelma kolmeksi vuodeksi (suunnittelukausi). Talousarviovuosi on taloussuunnitelman ensimmäinen vuosi. Talousarviossa ja -suunnitelmassa hyväksytään kuntayhtymän toiminnalliset ja taloudelliset tavoitteet. Talousarvio ja -suunnitelma laaditaan siten, että edellytykset kuntayhtymän tehtävien hoitamiseksi turvataan. Valtuusto vastaa kuntayhtymän toiminnasta ja taloudesta. Toiminta- ja taloussuunnitelma on keskeinen valtuuston toiminnan ja talouden ohjausväline. Kuntayhtymän strategian lähtökohtana on varmistaa, että jäsenkuntien asukkaat saavat heille kuuluvat palvelut. Kuntayhtymän hallitus pohjusti strategian päivitystä toukokuussa pidetyssä seminaarissa, jonka pohjalta strategian päivitykset valmisteltiin elokuun hallitukseen sekä lokakuun yhtymävaltuustoon, jossa strategian päivitykset hyväksyttiin. Merkittävimmät päivitystarpeet kuntayhtymän strategiaan nousivat sote-ympäristössä käynnissä olevista muutoksista. Strategian päivittämisen jälkeen PKSSK:n jäsenkunnat hyväksyivät lokakuun lopussa uuden Pohjois-Karjalan sosiaali- ja terveyspalvelujen kuntayhtymän (Siun sote) perustamisen, mikä muuttaa PKSSK:n roolia vuoden 2017 alusta lukien merkittävästi. Siun soten loppuraportin mukaisessa Pkssk:n muutetussa perussopimuksessa sen tehtäväksi jäisi vastata niistä nykyisistä tehtävistä, joita ei ole siirretty perustettavalle Pohjois-Karjalan sosiaali- ja terveyspalvelujen kuntayhtymälle. Perussopimuksen muutos on määrä tuoda valtuustojen käsittelyyn huhtikuun 2016 loppuun mennessä. Kuntayhtymän strategia on kuitenkin pyritty laatimaan erikoissairaanhoidon ja kehitysvammaisten erityishuollon palvelujen osalta niin, että se sopeutuu hallinnollisiin muutoksiin keskipitkällä aikavälillä. Uuden tuotantokuntayhtymän päätökset luonnollisesti ohjaavat tulevaisuuden soteympäristön linjauksia ja palvelujen kehittämistä. Käsillä oleva toiminta- ja taloussuunnitelma on valmisteltu kuntayhtymän nykyisen toiminnan mukaisesti, vaikka on tiedossa että kuntayhtymän tehtävä nykymuotoisena muuttuu vuoden 2017 alusta. Taloussuunnitelman eriyttäminen vuoden 2017 alusta vastaamaan uutta tehtävää on tässä vaiheessa mahdotonta, koska toiminnan sisältö ei ole vielä tarkasti tiedossa. Vuosien 2017 ja 2018 osalta taloussuunnitelma on alisteinen uudessa\n2 sotekokonaisuudessa eri yhteisöissä tehtäville ratkaisuille niin toiminnan kuin talouden osalta. Kuntalain kokonaisuudistus on valmistunut. Kuntayhtymän toiminnan näkökulmasta laissa suurin muutos nykyiseen on kunnan toiminnan taloudellisen kestävyyden lisääminen. Tähän liittyen laissa säädetään alijäämän kattamisvelvollisuuden ulottamisesta myös kuntayhtymiin. Lakimuutos vaatii suunnitelmallisuuden lisäämistä entisestäänkin kuntayhtymän toiminnan ja talouden yhteensovittamisessa. Kuntayhtymällä ennakoidaan vuoden 2015 lopussa olevan pieni kumulatiivinen ylijäämä. Taloussuunnitelmavuodet päätyvät kukin nollatulokseen. Talousarvio vuodelle 2016 on valmisteltu hallituksen toukokuussa käsittelemän ja syyskuussa tarkentaman talousarviokehyksen linjausten mukaisesti. Syyskuussa hallitus hyväksyi toimintakulujen ja poistojen yhteismääräksi 250,5 milj. euroa. Samalla hallitus päätti, että maakunnalliset, jäsenkuntiin kohdistuvat hankkeet käsitellään erikseen. Jäsenkuntien kanssa on sovittu, että uuden Siun sote- tuotantokuntayhtymän vuoden 2016 talousarvio toteutetaan teknisesti PKSSK:n kautta. Kuluvan syksyn aikana kuntayhtymän talousarviovaikutukset ovat täsmentyneet ja lopullinen PKSSK:n vuoden 2016 talousarvion toimintakulujen ja poistojen yhteismäärä on 249,7 milj. euroa, mikä on 0,8 milj. euroa pienempi kuin syyskuussa hallituksen hyväksymä talousarviokehys. Toimintatuottojen yhteismäärä vuoden 2016 talousarviossa on 250,8 milj. euroa, mikä on 0,8 milj. euroa vähemmän kuin syyskuussa hallituksen hyväksymässä talousarviokehyksessä. Jäsenkuntien palvelusuunnitelmien yhteismäärä ensi vuoden talousarviossa on 221,0 milj. euroa, mikä on 1,1 milj. euroa vähemmän kuin syyskuussa hallituksen hyväksymässä talousarviokehyksessä. Em. muutokset niin kuluissa kuin tuotoissa johtuvat sosiaalipalvelujen talousarvion tarkentumisesta ennakoitua alhaisempaan palvelujen kysyntään. Kuntayhtymän järjestämien sosiaalipalvelujen volyymi on tänä vuonna laskenut noin 9 prosenttia. Sopeuttaminen edellyttää mm. yksikkörajat ylittävän henkilöstön aiempaa joustavampaa käyttöä. Sosiaalipalvelujen toiminta-alueen määräaikaishenkilöstön rekrytointia vähennetään, ja sijaisuuksia hoidetaan enenevässä määrin vakituisen henkilökunnan toimesta. Taloussuunnitelmakauden bruttoinvestoinnit koko konsernissa ovat 63,6 miljoonaa euroa, josta tytäryhtiöiden osuus on 4,5 miljoonaa euroa. Talousarviovuonna päättyy psykiatriatalon 2. vaiheen rakentaminen, johon valmistuu aikuispsykiatrian tilat alkuvuonna Vuonna 2016 päättyy myös M-talon rakentaminen, mihin valmistuu mm. uusi ravintokeskus. Investointien painopiste on 2016 laajennuksien L2 ja M loppuun saattamisessa ja laajennushankkeen J2 suunnittelussa. Laajennuksen J2 rakentaminen alkaa tammikuussa 2017, mikäli rakennuttamisesta ja vuokraamisesta on yhteinen näkemys Pohjois-Karjalan sosiaali- ja\n3 terveyspalvelujen kuntayhtymän kanssa. Kesäkuussa 2016 valmistuu parhaillaan rakenteilla oleva sydänkeskuksen peruskorjaushanke. Oheismateriaali 2: Toiminta- ja taloussuunnitelma vuosille sekä talousarvio 2016 Lisätiedot: Talous- ja kehitysjohtaja (013) Ehdotus Kuntayhtymän johtaja: Hallitus esittää toiminta- ja taloussuunnitelman vuosille valtuustolle. Taloussuunnitelman ensimmäinen vuosi on talousarvio vuodelle Hallitus toteaa, että taloussuunnitelma on vuosien osalta alisteinen Pohjois-Karjalan sosiaali- ja terveyspalvelujen kuntayhtymän tai muiden Siun sote kokonaisuudessa toimivien toimivaltaisten yhteisöjen päätöksille, jotka koskevat Pkssk kuntayhtymän nykyisiä toimintoja. Päätös Lisättiin sivulle 24 ensimmäisen kappaleen viimeiseen lauseeseen toimintaja taloussuunnitelmaan: Tähän pyritään vaikuttamaan ennen kaikkea viestinnän ja markkinoinnin keinoin. Lisättiin sivulle 27 lause: Kuluvan vuoden jälkeen kumulatiivisen ylijäämän arvioidaan olevan noin miljoona euroa. Lisättiin sivulle 37 kohtaan asiakasmaksut: Asiakasmaksut kerätään valtakunnallisesti määritellyn enimmäistaksan mukaisesti soveltuvin osin. Käsittelyssä konserniyhteisöjen osalta käsittelyn aikana kokouksesta poistui käsittelyn ajaksi jääviyssyistä (Osallisuusjäävi, hallituksen jäsenyys tai varajäsenyys):\n4 Karteks oy: Johanna Bjerregård Markus Hirvonen, sihteerinä toimi Ilkka Naukkarinen Vuokko Väistö Pekka Kettunen Pöytäkirjantarkistajana Vuokko Väistön tilalla toimi Laura Jormanainen Tikkamäen Palvelut oy. Juhani Meriläinen, puheenjohtajana toimi Osmo Kokko Vuokko Väistö Mika Kuusela Maija Riikonen Pöytäkirjantarkistajina toimivat Laura Jormanainen ja Aki Parkkonen Kiinteistö oy Tikkamäen vuokratalot: Kokous oli käsittelyjen aikana päätösvaltainen. Yhtymävaltuusto 31 Päätösehdotus hyväksyttiin. Oheismateriaali 2: Toiminta- ja taloussuunnitelma vuosille sekä talousarvio 2016 Ehdotus Yhtymähallitus Päätös Kokouksessa käytiin yleiskeskustelu sekä yksityiskohtainen käsittely toiminta- ja taloussuunnitelmasta ja talousarvioista. Lisättiin yksimielisesti talous- ja toimintasuunnitelmaan sivulle 35 kohtaan valtuustoon nähden sitovat tavoitteet kohta: - Investointiosan laitehankinnat summana. Päätösehdotus hyväksyttiin\nPöytäkirja 10/2015 1 Yhtymähallitus Aika 30.11.2015 kello 10:00-11:05 Paikka Tikkamäentie 16, 80120 Joensuu tao 7/7 Saapuvilla olleet jäsenet Meriläinen Juhani Kuusela Mika Kokko Osmo Jormanainen Laura\nPohjois-Karjalan sairaanhoito- ja sosiaalipalvelujen. Pöytäkirja 6/ Yhtymähallitus. Aika kello 10:00-10:16\nPöytäkirja 6/2016 1 Yhtymähallitus Aika 21.06.2016 kello 10:00-10:16 Paikka M-talo, 1. kerroksen kokoustila 1, Tikkamäentie 16, 80210 Joensuu Saapuvilla olleet jäsenet Meriläinen Juhani Kuusela Mika Taijala\nPöytäkirja 9/2016 1 Yhtymähallitus Aika 31.10.2016 kello 10:20-10:39 Paikka M-talo, 1. kerroksen kokoustila 1, Tikkamäentie 16, 80210 Joensuu Saapuvilla olleet jäsenet Meriläinen Juhani Kuusela Mika Kokko\nPohjois-Karjalan sairaanhoito- ja sosiaalipalvelujen. Pöytäkirja 2/2015 1. Yhtymävaltuusto. Aika 02.10.2015 kello 10:00-10:45\nPöytäkirja 2/2015 1 Yhtymävaltuusto Aika 02.10.2015 kello 10:00-10:45 Paikka Heinävesi, Valamon luostari Saapuvilla olleet jäsenet Laukkanen Leena Varajäsen Kontturi Reijo Puruskainen-Saarelaine n Anna\nPöytäkirja 4/2016 1 Yhtymähallitus Aika 25.04.2016 kello 10:30-11:10 Paikka M-talo, 1. kerroksen kokoustila 1, Tikkamäentie 16, 80210 Joensuu Saapuvilla olleet jäsenet Meriläinen Juhani Kuusela Mika Kokko


Bozita | Kantavat ja imettävät narttukoirat | Bozita\nYhtä tärkeää on kuitenkin kiinnittää huomio myös tulevan emän ruokintaan valmistauduttaessa astutukseen, sen tiineyden aikana ja imettäessä. Terveet pennut tarvitsevat hyvinvoivan ja terveen emän.\nAstutuksen ja tiineyden aikana tulee kiinnittää huomiota nartun oikeaan kuntoluokitukseen. Mikäli narttu on alipainoinen, on vaarana ettei se kykene syömään riittävästi omaan ja kohdussa kasvavien pentujen tarpeeseen, jolloin pentujen syntymäpainot voivat jäädä alhaiseksi joka voi lisätä pentukuolemien riskiä sekä nartun painonhallintaa imetyksen aikana. Mikäli narttu on ylipainoinen sen tiinehtyminen voi heikentyä ja pentujen iso koko voi aiheuttaa synnytysvaikeuksia.\nTiineyden ensimmäisellä puoliskolla pennut kasvavat vain noin 30% verrattuna tiineyden jälkipuoliskoon. Tänä aikana narttu ei siis tarvitse ylimääräistä ruokaa, mutta on hyvä alkaa totuttamaan sitä pikkuhiljaa pentujen tulevaan ruokavalioon.\nPentujen tarpeisiin kehitetty energiarikas ruoka sopii myös kantaville ja imettäville nartuille korkean valkuais- ja rasvapitoisuutensa vuoksi. Ruoasta narttu saa riittävästi energiaa omiin ja kasvavien pentujensa tarpeisiin. Tiineyden puolivälin jälkeen pentujen alkaessa kasvaa enemmän voit alkaa suurentamaan nartun ruoka-annosta. Tiineyden loppuun saakka nartun tulisi saada noin 30-50% enemmän ruokaa kuin normaalisti, mutta painon tulisi kuitenkin nousta enintään 15-25% sen normaalista elopainosta.\nSynnytyksen jälkeen alkaa imetys ja silloin on erittäin tärkeää, että narttu juo riittävästi. Maito sisältää 78% vettä. Muista kuitenkin asettaa vesikuppi pentujen kannalta turvalliseen paikkaan. Jos narttu ei juo riittävästi, voit esim. lisätä kuivaruoan joukkoon vettä riittävän nesteensaannin turvaamiseksi. Kuinka usein nartun tulisi syödä riippuu huomattavasti sen saamien pentujen määrästä, mutta nyrkkisääntönä voi pitää 2-3 kertaa useammin kuin se normaalisti syö sinä aikana, kun maito on pentujen ainoa ravinto.\nPennut alkavat yleensä totuttelemaan kiinteään ruokaan 3-4 viikon ikäisinä ja vähitellen alkaa myös niiden vierottaminen maidosta. Mikäli imetyksen aikana pennuilla on vatsaongelmia, se useimmiten johtuu siitä, että narttu syö liian paljon. Tällöin on hyvä kokeilla vähentää nartun saamaa ruokamäärää, se yleensä helpottaa pentujen vatsojen toimintaa.


Peptide break -teknologian karakterisointi QRET-tekniikan avulla\nOpinnäytetyö tehtiin Turun yliopiston kemian laitoksen tutkimusryhmässä ja tarkoituksena oli karakterisoida peptide break -teknologiaa ja löytää uusia työkaluja vasta-aineettoman entsyymiaktiivisuusmenetelmän kehittämiseen. Oletuksena on, että mitä pidempi peptidi sitä suurempi affiniteetti. Peptide break -teknologia perustuu luminesenssisignaalin muutoksiin, jotka johtuvat proteiinin jälkitranslaation modifikaatioista. Entsyymiaktiivisuusmenetelmän kehityksessä on hyödynnetty soluissa syntyviä leusiinivetoketjuja, jotka muodostavat kolmiulotteisen rakenteen. Tämän kolmiulotteisen rakenteen arvellaan olevan haitaksi proteiinin translaation jälkeisten modifikaatioiden tutkimisessa.\nTyössä tutkittiin kahta entsymaattista reaktiota. Nämä olivat fosforylaatio sekä deasetylaatio. Karakterisoinnissa käytettiin sammutusresonanssienergiansiirtotekniikkaa (QRET). Menetelmä perustuu homogeenisessä liuoksessa olevien substraattipeptidin ja leimatun peptidin sitoutumisen havainnointiin liukoisen sammuttajan avulla. Fosforyloitunut tai asetyloitunut substraattipeptidi ei sitoudu leimattuun peptidiin, ja näin ollen leimattu peptidi on vapaana liuoksessa. Tällöin liukoinen sammuttaja pääsee vuorovaikutukseen leiman kanssa, hiljentäen signaalin. Proteiinin jälkitranslaatiomodifikaatioryhmän poiston jälkeen substraatti ja leimattu ligandi sitoutuvat toisiinsa ja tämä sitoutuminen suojaa ligandin europium-leimaa. Tällöin liukoinen sammuttaja ei pääse vuorovaikutukseen leimatun ligandin kanssa, eikä voi hiljentää signaalia, vaan mitataan korkea aikaerotteinen luminesenssi.\nTulokseksi saatiin, että leusiinivetoketjun muodostama kolmiulotteinen rakenne ei haittaa proteiinin jälkitranslaation modifikaatioiden detektointia. Pitkillä peptideillä todettiin olevan suuri sitoutumisaffiniteetti, jolloin saatiin liian matala signaalin ja taustan suhde. Affiniteetin alentamiseksi peptidejä tulisi muokata lyhyemmiksi ja vähemmän varautuneiksi. SIRT1-entsyymin konsentraatio deasetylaatiossa oli liian matala ja konsentraatiota tulisi nostaa.


Sangasten linnan hotelli, Viro\nSangasten linnan hotelli\nSangasten linnan hotellissa voit yöpyä ja viettää aikaa aidon kartanotunnelman keskellä! Hotellissa on 14 huonetta ja yhteensä 34 vuodepaikkaa. Huoneet ovat kahden, kolmen ja neljän hengen huoneita.\nMielenkiintoista tietää: Toisen maailmansodan aikana linnan tanssiaissali toimi hevosten tallina, jota lämmitettiin suoraan lattialle tehdyn nuotion avulla. Tuolloin myös metsästyssalin ikkunoiden lyijykehykset sulatettiin hauleiksi. Myöhemmin linnassa on toimi pioneerileiri.\nMielenkiintoista tietää: Toisen maailmanso


Kunta pitää huolen meistä, siksi meidän on pidettävä huoli kunnasta - Ulla Kaukola\nMeillä oli Vantaan valtuustossa käsittelyssä kaupungin henkilöstökertomus. Tässä oma puheenvuoroni kyseiseen kohtaan:\nOlen ylpeä siitä, että Vantaa ei koronavuonna lomauttanut työntekijöitään. Se on viesti jokaiselle kaupungin työntekijälle, että häntä ja hänen työpanostaan arvostetaan.\nSosiaali- ja terveysalan työntekijät ovat olleet koronavuonna tiukilla, ihan varmasti. Toinen ryhmä, jonka haluan nostaa esille, ovat opettajat ja koulujen muu henkilöstö. Veikkaan, että rehtoreilla ei ole koskaan ollut sellaista vuotta kuin koronavuosi on ollut. Jatkuvaa muutosta ja siihen sopeutumista. Opettajien tilanne ei ole ollut lainkaan helppo. Välillä on opetettu lähiopetuksessa, välillä etänä, hybridinä tai ties millä tavalla. Sellainen on raskasta ja kuluttavaa. Etä- ja hybridiopetus vaativat aivan erilaisen suunnittelun kuin lähiopetus. Laitteet ja yhteydetkään eivät aina välttämättä toimi joko itsellä tai opiskelijoilla. Ammatillinen koulutus on ollut eniten pulassa. Käytännön osaamista kuten hitsausta, hiusten leikkaamista, lattialämmityksen asentamista on kovin vaikea opettaa etänä. Opettajat ovat olleet ihan mahdottoman edessä.\nHenkilöstökertomus ja Kunta10-tutkimus antavat kuvan, että Vantaan henkilöstö voi keskimääräisesti katsoen hyvin. Mielenkiintoista olisi nähdä, kuinka paljon hyvinvoinnissa on hajontaa eri toimialojen kesken.\nOlen hyvin tyytyväinen siihen, että Vantaalla työntekijöillä on ollut mahdollisuus olla esimiehen luvalla poissa sairauden vuoksi maksimissaan viisi päivää ja nyt korona-aikana seitsemän päivää. Flunssan aiheuttamat lääkärikäynnit ovat vähentyneet yli 20 %. Työterveyshuollon resurssit voidaan suunnata tärkeämpiin asioihin, kun luotetaan työntekijän omaan kykyyn arvioida työkuntonsa eikä vaadita selkeästä sairaudesta, kuten flunssasta, sairauslomatodistusta.\nHuolestuttaviakin asioita on: mielenterveyssyistä johtuvat poissaolot ovat lisääntyneet, nuoret työntekijät kokevat kuormittuvansa ja työntekijät kokevat työssään aivan liian paljon uhka- ja väkivaltatilanteita.\nHyvin paljon on tekemistä myös lähijohtamisessa. Raportissakin todetaan, että kaikkien esimiesten taidot tai aika eivät riitä työntekijöiden tukemiseen.\nKunta 10:ssä on yksi mittari, jonka soisin jatkossa nousevan paremmalle tasolle, nimittäin kokemus päätöksenteon oikeudenmukaisuudesta. Vantaan tulos on hieman parempi kuin Kunta10-kunnissa keskimäärin, mutta kaupungin strategiassa asetettuun tavoitteeseen ei päästy. Oikeudenmukaisuuden kokemus eli se, että minua kohdellaan kuten muita ja muita kuten minua, on työntekijälle tavattoman tärkeä.\nKunta pitää huolen meistä, siksi kunnastakin eli kunnan työntekijöistä on pidettävä hyvä huoli. He nimittäin tuottavat meille palvelut. Kiitos.\nhenkilöstökertomus opettajat opetus Vantaa


Arki vauvan kanssa <3 | Page 2 | Vau Foorumi\nMeilläkin on päästy nyt opettelemaan arkea vauvan kanssa. Toinen täysi päivä kotosalla menossa. :) Olen kyllä iloisesti yllättynyt siitä, miten hienosti tuo meidän japaninpystykorvaneiti otti vauvan vastaan. Se kun on vähän arka ja varautunut, niin olin ihan valmistautunut siihen, että pelkää alkuun ja voi murista, mutta että tottuu kyllä ajan kanssa. Mutta mitä vielä, Hillahan on niin ihastunut vauvaan että. Sille tulee hätä, jos vauva kitisee eikä hän näe, onko sillä kaikki ok. Kun vauvan sitten ottaa syliin, ni pitää myös koiralle näyttää, että katso nyt, ei sillä hätää ole. Todella innostunut on vauvasta, hyvällä tavalla, joten koira kyllä osoittautui luottamuksen arvoiseksi. Kissatkin olleet hienosti, kuten arvelinkin, vähän uteliaita, mutta enimmäkseen eivät vauvasta kauheasti välitä.\nMie ostin eilen Philips Avent -rintapumpun, en sähkökäyttöistä, kun en koe sellaista tarvitsevani ja maksaisi sitten tosiaan enemmän. Mutta oli ihan pakko saada eilen jo rintapumppu, maitoa noussut rintoihin siihen malliin, että olivat lähes kivikovat eilen ja kuumottivat kauheasti, kun eihän tuo neiti eilen 4 vrk vielä niin paljon syö. Paljon helpompi tuolla pumpulla tyhjentää rintoja kuin ihan käsipelillä. Vallan helppokäyttöinen kyllä, kunhan vain oppi pitämään pumppua oikein rintaa vasten. Ja kyllä on olo nyt mukava, kun ei rinnat enää ole sellaiset kovat pallot.\nSaa nähdä, miten meidän arki nyt lähtee rullaamaan. Varsin kivasti nyt mennyt, tyttö on ollut ainakin vielä aikamoisen maltillinen, ei hirveästi turhia huutele. Nälkäänsä lähinnä. Ekat yöt kotona nukkunut aika hyvin, toivottavasti nukkuu jatkossakin. Pientä vaivaa välillä mahan kanssa, mutta saa kuitenkin hyvin nukuttua ja syö todella hyvin. Nyt vain toivotaan, että alkaisi säät lämpenemään entisestään, olisihan se kiva, kun nuo lumet sulaisivat ja pääsisi sitten vaunuilun aikanaan aloittamaan sulilla kävelyteillä eikä sohjon seassa. Saahan sitä aina toivoa...\nKellitys, 22 maalis 2011\nTäällä kaikki jatkunut vallan mainiosti, ilman vatsavaivoja. Sunnuntain ristiäisiä järjestellään:)\nMeillä on myös Philipsin Avent Isis- rintapumppu ja en voi kun suositella! Rinnanpääni menivät aluksi halki ja oli tosi kipeät, pumpulla oli helppo ja nopea tyhjentää, eikä sattunut. Muutenkin olen tässä kohta kuukauden käyttänyt ihan joka päivä. On tosi helppoa kun pitäisi nopeasti lähteä ja vauva on nälkäinen ja olen käynyt jumpissa ja jättänyt isille pumpattua maitoa. Pumppua oppii nopeasti käyttämään ja oppii miten kätevimmin maito tulee. Itse pumppaan 5 minuutissa vähintään 125ml. Sitten tuttiosat pulloissa on mielestäni tosi hyvät, ei mene ilmaa vauvan imiessä. Tosi helppo on pestä ja koota taas, kun ei ole montaa irtonaista osaa. Omani ostin parillakympillä huuto.netistä.\nLisah, 22 maalis 2011\nKävin siis ihan heidän liikkeestään Vantaan Tammistosta ostamassa pumpun. :)\nEiffe, 22 maalis 2011\nPitäisköhän ihan laittaa miehelle viestiä että tulis Tammiston kautta kotiin töistä.. Ei tosiaan olis pahanhintanen sähkökäyttöiseksi!\nniisku_, 22 maalis 2011\nOnnittelempa vielä tännekin kaikkia jakautuneita!! Ihania uutisia tullut monelta!\nMeillä arki lähtenyt vauvan kanssa hyvin käyntiin, mutta esikoinen on ollut melkein alusta asti kovasti kipeänä... Kuumetta, märkärupea ja sitten vielä parvorokko!! Ollut aika rankkaa, mutta nyt alkaa tyttö voida jo paremmin.\nVauva on aivan ihana!! Syö todella hyvin ja nukkuu mukavasti, vaikka välillä tosin vatsavaivat itkettää. Maitoa tulee tosi hyvin, ja oonkin siitä helpottunut kun viimeksi sen kanssa oli vähän takkuamista. Mutta miten voikaan pieni ihminen olla NIIN söpö ja ihana!! :D\nLeikkauksesta oon tosi hyvin palautunut; enää en tarvii särkylääkkeitä ja liikkuminen on helppoa. Täytyy vaan nyt malttaa vielä ottaa rauhallisesti, ettei haavan kiinnikkeisiin tule mitään ongelmia kun en muista varoa. Muutenkin palautuminen on ollut nopeaa, kun nyt alle kaksi viikkoa syntymästä oon jo kaksi kiloa kevyempi kuin ennen raskautta! Hyvä juttu!!\nMukava lukea että muillakin menee mukavasti vauvan kanssa! Kirjoittelen tänne taas lisää kun löydän aikaa. Sitä kun ei omiin juttuihin ole kovinkaan paljon kahden lapsen kanssa ainakaan näin alussa. :D\nIhania vauvahetkiä kaikille!\nPicsu, 23 maalis 2011\nonnitteluja taas monelle !\nAika monella on masuvaivat vaivana, täälläkin, ja kyllä meillä jäljitin syyn D-tippoihin. Taisin aloittaa ne vähän väärin, kun annoin sen kummemmin varoittelematta ensin 2 ja seuraavana päivänä heti sen 5 tippaa. Raukalla tuli heti mahtavat ilmavaivat, ja tukalan olon seuraukseksi lasken myös sen, että poika halusi vaan koko ajan imeä rintaa, lohtutissiä.Tein nyt niin, että lopetin d-tipat, ja olo parantui heti. Ostin Rela-tippoja, ja aloitan d-vitamiinit uudestaan, mutta nyt varovaisemmin tänään 1 tippa, huomenna 2 jne. tai ehkä vieläkin hitaammin, ja yhdessä noitten Rela-tippojenkanssa. Plus koitan röyhtäyttää useammin. Aiemmin ei tarvinnut röyhtätellä ollenkaan.\nVauva on kasvanut tosi paljon, pienimmät 56 cm-vaatteet ei enää mene.Ikää siis 4 vkoa.\nSus, 24 maalis 2011\ntäällä sujunut arki loistavasti vaikka mies onkin ollut arkipäivät töissä =)\nneiti on nyt vähän reilu 3vk ja ulkoillaan ahkerasti.\nnukutaan hyvin ja syödään hurjasti vaikka imetys ei meillä sitten onnistunutkaan mutta hienosti näyttää korvikkeet neidille maistuvan.\nelämä on ihanaa =D\nEiffe: Ootko jo ehtinyt kokeilla sitä Emman pumppua? Onko mistään kotoisin? Entäs sitten oliko se jossain tarjouksessa kun noin halvalla sait, meinaan kun ehdin vasta huomenna Lastentarvikkeeseen ni kannattaako enää mennä halvan pumpun perässä? :)\nPicsu: Vau, miten sä oot ton tehny vai ootko ees tehny mitään? Toisaalta myös, en muista kuinka paljon sulla tuli kiloja raskausaikana..\nMulla tuli kiloja n. 18kg, ja kun synnäriltä tulin kotiin oli painoa lähtenyt karvan vajaa 10kg. Mulle on tullu kauhee pakkomielle käydä joka aamu vaa'alla :D Tänään vaaka näytti lukemia niin, että vähän vajaa 5kg on vielä ylimäärästä. Tuntuu että joka aamu se näyttää ainakin 100g vähemmän, voi varmaan johtua vielä turvotuksestakin.\nTurvotuksesta muuten, kuinka kauan on normaalia että turvotusta on synnytyksen jälkeen? Mulla kun on edelleen sormien nivelet aamusin kipeät, varmasti siksi että niissä on edelleen nestettä. Laskenut on tosi paljon, mut ei o lähtenyt kokonaan pois. Reilu viikko vielä tätä toipilasaikaa jäljellä sen leikkauksen jäljiltä, ja sit uskaltaa jo enemmän rehkiä. Onneks kuitenkin kävelylenkkejä pystyy jo tekemään.\nOstin eilen noita d-tippoja, enkä ole vielä ehtinyt aloittaakaan niiden antoa. Hyvä että tulinkin tänne lueskelemaan, mä olisin nimittäin suoraan vaan antanut sen 5 tippaa. Taidanpa suoraan alottaa niin, että tänään yks, huomenna kaks, ylihuomenna 3 jne.. Meillä kun pojalla tuntuu muutenkin olevan vähän vatsanväännettä, mutta onneksi se osaa ajottaa ne päiväsaikaan niin yöt nukutaan hyvin :D\nHeippa! Pikasesti ehdin kommentoida noita d-tippoja, että mä olen antanut viikon 1 tipan 1viikko menee 2 jne. Kaveri suositteli, kun oli niin lääkäri neuvonut ja meillä kyllä menny tosi hyvin. masu ehtii rauhassa tottua ja ei niissä niin kiire ole heti saada 5 tippaa.\nMeillä on kanssa jo pikkasen masuvaivoja joten en halua yhtään enempää ärsyttää masua. Cuplaton on ollu kyllä myös tosi isoksi avuksi ja Papu pieree kun iso miäs\nHaluaisin alottaa kokeileen josko pullo kelpais, kun olis kiva käydä vaikka salilla ilman paniikkia..mutta pelkään, että pullo aiheuttaa enemmän ilmavaivoja. Mulla on kyllä nuo aventin 1 pullo tutit..Onko vinkkejä kannattaako tarjota pulloo ensin ja jatkaa sit tissillä vai toisinpäin vai kuinka ..kuinka paljon maitoo 1kk syö suunnilleen? että paljonko pulloon lypsää?\nIhanaa vauva arkea mammat!!\nRastafa81, 25 maalis 2011\nRastafa81: Ai että ihan noin hitaalla tahdilla d-tippoja. Hyvä kun kerroit, otan tosta neuvosta vaarin ;) Ruokailusta, me saatiin semmonen lappunen neuvolasta jossa luki määriä.. Näin tässä lukee: Ohjeelliset äidinmaidonkorvikkeen määrät äidinmaidon puuttuessa (luulis et määrät on kuitenkin suht samat korvikkeessa ja rintamaidossa) 0-1kk 500-600ml, 1-2kk 600-800ml, 2-3kk 700-1000ml, 3-5kk 700-1200ml. Tästä ei ilmene, mutta nämä ovat varmaankin vuorokausimääriä. Auttaiskohan tämä :)\nRastafa81: Minä olen antanut pullosta ja rinnasta vähän vuorotellen ja hyvin kelpaa molemmat. Mukavaa tosiaan kun isi voi syötellä, niin saa välillä omaa aikaa. itse olen lypsänyt molemmat rinnat ja niistä tullut aventin pullo täyteen, eli noin 130ml. Harvemmin ihan kaikki kuitenkaan menee. Meillä kerta annos ehkä keskimäärin 70-80ml riippuu onko takana monta tuntia unia vai ei. Ja meidän tyttö taitaa kyllä olla aika ahmatti, kun tänään 1kk:n ikäinen ja painoa tullut 1,3kg. Meillä ei ole tuo aventin pullo ainakaan aiheuttanut vatsavaivoja, kunhan muistaa röyhtäyttää vaan syömisen jälkeen :)\nLisah, 25 maalis 2011\nKiitos neidot vastauksista, otin nyt itseäni niskasta kiinni ja uskaltauduin pullo kokeilulle...Herra söi ongelmitta pullosta ja söi vielä äsken uudestaan tissistä eli kaikki hyvin Sitä on ihan hullua kuinka "stressaa" ihan selvistä asioista, jotka on jo aikaismmin miettinyt valmiiksi!!\nEsim...Meinasin saada hermoromahduksen kun napatynkä ei lähtenytkään 2vko ikään mennessä Vaikka tiedän tasan tarkkaan, että hoidin sen hyvin ja joskus se sitten se lähtee. JA yllätys yllätys se lähti kun Papu oli 3vko. On sitä aikas hormooni hirviö olo. Jotenkin paljon enemmän nyt kun raskaana?!\nRastafa81: jeps, noin päädyin täälläkin d-vitamiinit aloittamaan (uudelleen), täällä on mennyt nyt viikko huomattavasti paremmin ilman tippoja, vaikka ilmavaivoja onkin edelleen. Röyhtäyttäminen perinteisesti olkapäällä sekä runsaalla pystyyn nostamisella, mahan kevyt paineleminen ja hieronta, sekä jalkojen pumppaaminen ovat auttaneet. Saapa nähdä, miten nyt tällä toisella kertaa hyväksyy nuo vitskut.\nMitä d-vitamiineja muuten olette antaneet? Ostin itse ihan ajattelematta neuvolan suosittelemia D-tippoja.\nIlmavaivoista vielä, neuvolassa suosittelivat kokeilemaan, että jättäisin omasta ruokavaliosta maitotuotteet pois. Varmaan ihan hyvä neuvo, mutta hiukan ihmettelen, kun ei yhtään ollut puhetta ensin muista syömisistä, esim. kahvi, suklaa jne. Ehkä piti itsestäänselvänä, että olen jättänyt pois. No, suklaata olen kyllä oikeasti ahminut, kun raskausaikana en pystynyt makeaa syömään, mutta nythän lopetin, taas, itkujen itku. Ja pienensin myös maitotuotteet minimiin.\nSelvästi huomaa, kuinka vauva kasvaa ja valveillaoloaika lisääntyy, nyt siis vauva on 4,5 vkoa. Minulla ei ole kokemusta vauvoista aiemmin, joten pitää opetella tuota vauvan kanssa seurustelua. Sitä hiukan hankaloittaa, että vauva ei tykkää olla äidin sylissä, ilmeisesti yhdistää äidin niin voimakkaasti ruokaan. Sitterikään ei kelpaa, turvakaukalo on hyvä autossa ollessa, mutta ei muuten. Olen kantanut rintarepussa, siitä tykkää, mutta siinä ei saa sitä katsekontaktia ollenkaan. Kun on hyvällä tuulella, niin ollaan seurusteltu huovan päällä lattialla. Leluista ei vielä ole ollut kiinnostunut, joten se lelukaari vai mikä se onkaan on vielä kaapissa. Miten teillä muilla seurustellaan?\nSus, 27 maalis 2011\nniisku_ mulla tuli painoa kaikenkaikkiaan 10kg ja nyt jo 13kg lähteny. En ole mitenkään tarkoituksella pudottanut painoa, mutta mulla oli aika rankka raskaus (kun oli niitä oksenteluja aika paljon) joten sen takia varmaan paino synnytyksen jälkeen pudonnu noin. Ja tyttö syö ihan tosi paljon, joten imetyksiä tulee päivänmittaan tosi monta ja sehän kuluttaa.\nSus me aloitettiin nuo D-tipat kanssa pari päivää sitten (1 tipalla ekan viikon jne). Käytetään siinä ohella myös Rela-tippoja, niin masuun ei sattuis ihan niin paljon.\nMeillä seurustellaan etenkin vaipanvaihtojen/pesujen/pukemisien yhteydessä. Siis silloin juttelen paljon ja käsittelen varmoin rauhallisin ottein tai sivelen esim. hoitoöljyä vauvan iholle ja vauva kuuntelee ja katselee tarkasti ja pysyy yleensä rauhallisena, rentoutuu. Tai jos syömisen jälkeen tyttö on hereillä, niin juttelen tai laulan hänelle kun hän on sylissä tyytyväisenä. Nyt vauva on 2viikkoa ja 4päivää vanha.\nMeillä mennyt edelleen mukavasti. Vähän rytmiäkin päivään tullut iltakylvyn myötä, vauva tykkää kovasti lämpimässä vedessä köllöttämisestä. Sen jälkeen syödään hyvin ja sitten viime yönäkin nukuttiin jopa 5 tuntia putkeen kunnes taas syötiin. :D\nKovin alkaa vaan vähän jännittää kun viikon päästä mies menee taas töihin... Sitten näkee miten illat alkaa meillä menemään tyttöporukalla.\nNyt vasta huomasin kysymyksen :). Oli tarjouksessa. Muistaakseni noin puoleen hintaan. En ole päässyt testaamaan pumppua, sillä vauva viihtyy vieläkin mahassa.\nMeilläkin kotiutuminen on hyvin mennyt. Ekat kärryilytkin käyty :) ja tänään reissaamme autolla lastenvalvojalle isyyden tunnustukseen. Kovasti on siis pienelle kaikkea uutta.\nD-tipoista: eilen kävin kyselemässä apteekista tippoja joissa olisi ollut mukana maitohappobakteeri, mutta ei täältä ainakaan sellaisia löytynyt. Kun joku ilmeisesti oli sellaiset hankkinut.\nNo päädyin sitten ihan normi D-tippoihin joita neuvola suosittelee. Muistelin vain, että neuvola täti höpötti jotain ensin kolmesta tipasta ja sitten viidestä...Mie olen kuunnellut puolella korvalla ja samalla hymyillyt typeränä..\nonko ohje siis että 3 tippaa aluksi ja sitten 5? Vai oliko siinä jotain merkitystä onko vauva rinnalla vai pullolla?\nKauhean nopeasti tuntuu arki vauvan kanssa menevän. Pienestä huomaa joka päivä jotain uutta ja kauhean nopeaa kehitystä. Enää ei ole edes pieni, punaisena huutava "rääpäle" vaan alkaa tulemaan suloista vauvan pyöreyttä ja muutenkin kasvu on huimaa <3\nBiu, 29 maalis 2011\nbiu: gefiluksella sellaisia kuulemma on ainakin meidän apteekissa tiesivät mutta meidän neiti ei ainakaan ole noista tavallisista valittanut =D sekoitetaan maitoon kun meillä ollaan pulloruokinnalla pääsääntöisesti eikä anneta koko satsia kerralla vaan jaetaan muutamaan pulloon päivän annos, noissa korvikkeissa on se hyvä puoli että niissä on itsessään jo d-vitamiinia mukana joten ei tarvii kun muutama lisätippa antaa.\ntäällä käydään lenkillä joka päivä ja isyys on tunnustettu ja nimiäisiä kasataan kovaa vauhtia että ehtivät pitkäperjantaiksi =)\nneiti on itse rauhallisuus muutamaa känkkäränkkäpäivää lukuunottamatta ja yllättävän hyvin itsekkin jaksan vaikka päivät yksinäni olenkin. mies on ihana ja hoitaa hienosti vauvaa että pääsen lepäämään ja vaikka töissä käykin on pari yötä antanut mun nukkua ja herännyt vauvan kanssa syömään =)\nmuutenkin neiti nukkuu hyvin ja herää vaan kerran tai kaksi yössä syömään ja jatkaa sitten kiltisti uniaan =D helppo lapsi.\nMoi taas pitkästä aikaa! Ollaan pojan kanssa oltu koko ajan menossa jossain ja mieskin ollut joka pe kotona, joten ollaan menty mökille aina to illasta jo.\nMasu vaivaa edelleen vaihtelevasti. Meillä ainakin noi gefilus d-tipat aiheutti kamalat vatsakivut. Poika ihan kijui. Nyt ollaan oltu ilman ja aloitan ensi viikosta teho d-tipat, joita annetaan vain yksi tippa.\nPumppailin tossa maitoa varastoon ja ajattelin kokeilla kelpaako pullo...tulos, ei kelpaa. ei isin eikä minun antamana. Tuttikaan ei aina kelpaa, joten tissiä sitten. Mulla loppui maito yksi ilta kun poika vaan iltaisin tissillä roikkuu ja tietenkin ahdistuin kamalasti. No, onneksi ei sitä maitoa olisikaan tarvittu, vaan tissi toimii tutin korvikkeena. Nyt on tilannut maitoa koko päivän, joten eiköhän sitä kohta taas riitä pumpattavaksi. Tosin en oikein pumpulle heru, mutta pakko sitä on yrittää et joskus oppisi pullosta juomaan. Katsotaan kauan jaksan :)\nMeillä kanssa valvotaan jo pitkiä pätkiä kerralaan. ja vastaavasti jos vaunut tai auto on liikkeellä myös nukutaan pitkät unet. Muuten syö 2-3 tunnin välein vieläkin...mutta on myös kasvanut ja paino noussut huimasti. Ei saatu edes uutta neuvola-aikaa kun vasta kk päähän. Mäkun luulin, että siellä käytäisiin viikon parin välein.\nMeillä aloitettiin tänään d-vitamiinin anto. Saa nähdä, miten massu nyt sitten toimii. Meille neuvolassa sanoivat, että parin-kolmen viikon iässä vauvoilla suoliston toiminta muuttuu ja se aiheuttaa niitä mahavaivoja, eli että vaikka se usein sattuu samaan kohtaan kuin d-tippojen aloitus, niin ei kuitenkaan johtuisi niistä. Mutta saa tosiaan nähdä, tuleeko massuvaivoja meidän neidille vai ei. Äitini kertoi, että miulla oli ollut mahavaivoja vain viikon verran, toivottavasti meilläkin päästäisiin yhtä helpolla. Kyllähän se omiakin voimia vie, jos vauva on kovin itkuinen.\nMeillä on ihan mukavasti mennyt. Neiti nukkuu yöt varsin hyvin, ei ole silloin hereillä muuten kuin imetyksen ajan. Päivisin sitten välillä ollaan hereillä muutenkin, eikä massukaan koskaan yöllä vaivaa. Jos se vähän vaivaa, niin päivällä. On paljon auttanut oman jaksamisen suhteen, kun saa öisin varsin hyvin nukuttua. Viime yönäkin neiti nukkui jopa viitisen tuntia putkeen syöttöjen välissä. Sai itse mukavasti levättyä.\nNyt on päästy aloittamaan vaunuilukin ja neiti tuntuu vaunuissa ulkonakin viihtyvän. Koirakin osaa yllättävän nätisti vaunujen kanssa kulkea, vaikka ei ole harjoiteltukaan, joten on oikein mukava käydä pieniä lenkkejä koiran ja vauvan kanssa. Tänään on vielä ollut niin ihanan aurinkoinen sää, mutta kohtahan sitä pitäisi kai jonkin sortin sadetta tulla. No, ehtiihän tässä.\nRistiäisjärjestelytkin on saatu alkuun, päivämäärä on tiedossa ja pappi varattu. Voi ruveta niitäkin suunnittelemaan pikkuhiljaa. Mikäpäs tässä on neidin kanssa uutta elämää opetellessa, kun imetys sujuu ja suurempia vaivojakaan ei ole neidillä ollut. Ehtii ja jaksaa välillä aina muutakin tehdä.


05.03.2018 05.03.2018 emmaljunga tampere suomalaisia porno tähtiä\nvideot seksi sivusto Nainen eskortit Parainen. Salakuva foorumi naima videot parrua pyllyyn limanen vittu pornoa puhelimeen livekamera. Emmaljunga tampere parhaat seksi asennot - Emmaljunga tampere. Me Naiset: Kiimainen nainen rietas nainen.\nEmmaljunga tampere suomalaisia porno tähtiä - Emmaljunga tampere\nEmmaljunga tampere suomalaisia porno tähtiä Eroottinen hieroja sseksitreffit\nSöpö pillu thaihieronta levi Massage sex movie free thai hieronta jyväskylä Hieronta - erotic thai massage, Seksitreffit pk-seuraa tarjoavat Kielletty Seksiseuran. Kommentti Nimi Sähköpostiosoite Kotisivu Ilmoita sähköpostilla fleshlight kokemuksia sexi treffit tulevista kommenteista. Gold pitkä orgasmi bb minna tissit CAM4 includes Private.\nMaksullista seuraa lauttasaari hieronta Seksi kamera thai massage oulu\nSeksiä oulu prostata hieronta Rouvan pillu kinopalatsi helsinki osoite\nemmaljunga tampere suomalaisia porno tähtiä 343\nHd porn: Emmaljunga tampere suomalaisia porno tähtiä\nHälytyksiä Tiendeolta, haluan saada kaupan, emmaljunga uusimmat katalogit ja eksklusiivisia tarjouksia Tiendeolta kohteessa. Anaali seksiä emmaljunga tampere - Ilmaiset. Säennuste Suomeen ja maailmalle. Vaasa seksi valintatalo kuopio aukioloajat, ilmais seksiä sadamarket hinnasto, erikoinen kyrpä seksinovellit helvi halukas nainen tube vahingossa ssex 70 nrn seksiä?\nEmmaljunga tampere parhaat seksiasennot - Emmaljunga tampere. Porvoo aikuisviihde marjo helin krasava, susanna koulutyttö haluaa naija mummo haluaa pillua jalasjärvi gynegologi ähtäri bi lesbo teini pillut naiset nussii kyrpä venäläinen filmi suomalainen christina kuopio seuranhaku krista antaa anukseen spermat suuhun auttava puhelin aisankannattaja novelli pyllyn pano videoita sexiä teen sex. Julkaistu ja anaali seksiä emmaljunga tampere. Emmaljunga ja Lelut ja vauvat kaupungissa, tampere. Hevostytöt novelli kaksplus erotiikka. Useat thaihieromot tarjoavat 20-40 tipillä käsihoitoa, 40-60 voi onnistua neuvottelemaan suuhoidon tai 50-120 silkkaa seksiä. Mistä jenni lothar panee. Eros on pitkän toiminut seksikauppa, jonka vahvuus on liikkeen itsensä mukaan kilpailukykyiset hinnat seksileluissa. ONE night stand Music Review : Audio of, oNE night stand impresses in most departments. Susan35 Seksitreffit 35 isorintainen suomalainen luotettava ja halukas nainen etsii päkaupunkiseudulta nautiskelukumppania suomalaisesta aikuisesta miehestä. Sexshop lingam hieronta helsinki, useimmiten harrastamme youtube one night stand video tornio 2 sessiota illan aikana. Suuri kulli Suomalaisia porno tähtiä escorts Suomalaisia pornotähtiä escorts tampere Micah Eisenhart Sexy. Päsee ampumaan aseilla lehmiä pelloilla, päihteet kannabiksestä opiumiin ovat helpommin kuin saatavilla, bisse on halpaa, seksiä saa oli naamaa taikka ei ja halvalla lähtee. Kuin käskystä avasin kylpytakkini ja avarsin jalkojani samalla, kun sydämeni alkoi kiivaasti emmaljunga tampere halukas nainen hakata ennenkokemattomasta jännityksestä. Runkkasin private dating scan london rovaniemi Runkkasin elukan lihaa Lypsin punaista lihaa Elin paisui edessäni ja voi helvetti sitä purskahdusta Harmaata spermaa suihkusi pillinä kohti naisen avonaista pillua.\n0 kommenttia “Emmaljunga tampere suomalaisia porno tähtiä”